Όσα θα ήθελα να είχα πει στον μπαμπά μου - Eimaimama.gr\nΠριν από δεκατρία χρόνια, μία παρόμοια Παρασκευή του Μαρτίου έμαθα -εντελώς άτσαλα- μέσα από ένα κατά λάθος τηλεφώνημα πως ο μπαμπάς μου μόλις έχει φύγει ξαφνικά από τη ζωή. Ήταν σαν μία γιγάντια παλάμη να μου έδωσε μία σφαλιάρα και εγώ να έκανα με δύναμη σβούρες γύρω από τον εαυτό μου. Μεγαλώνοντας σκέφτηκα πως ο μπαμπάς μου τελικά θα ήθελε να ξέρει πολλά από εκείνα που δίστασα να του πω επειδή ντράπηκα, αμέλησα ή φοβήθηκα μήπως ανησυχήσει. Δεκατρία χρόνια μετά σκέφτομαι πως για τα περισσότερα από αυτά θα ήταν τελικά περήφανος και μετανιώνω που δεν τα μοιράστηκα μαζί του. Όχι γιατί ήταν επιτεύγματα αλλά γιατί οι μπαμπάδες είναι φτιαγμένοι για να είναι περήφανοι.\nΜπορεί να ακολουθούν άχρηστες πληροφορίες για σένα αλλά έχω την ελπίδα ότι μπορεί να σε εμπνεύσουν να σηκώσεις το τηλέφωνο για να πεις αυτά που θες. Στον μπαμπά σου. Σε όποιον θες.\nΜπαμπά δεν σου είπα ποτέ πως στο Γυμνάσιο πιάστηκα στα χέρια με μια συμμαθήτρια μου. Σε έβρισε επειδή όπως με άφησες έξω από το σχολείο καταλάθος την πιτσίλησες με νερά από μια μικρή λακκούβα. Δεν σου είπα ποτέ πως πριν δεκαπέντε χρόνια αποφάσισα να βρω δουλειά χωρίς να ζητήσω βοήθεια από κανέναν. Με μια εφημερίδα στο χέρι, έπαιρνα από καρτοτηλέφωνο και κανόνιζα ραντεβού το ίδιο απόγευμα επιμένοντας. Μέσα στην άγνοια μου έφτανα σε περιοχές όπως το Μενίδι στις 8 το βράδυ.\nΠερίμενα λεωφορεία που ποτέ δεν ήξερα αν θα φτάσουν σε περιοχές που δεν ξαναπήγα ποτέ από τότε.\nΣτη μικρή μου τσάντα είχα ένα χάρτη της Αθήνας -χίλιοτσαλακωμένο- που με βοηθούσε να βρίσκω έστω και στοιχειωδώς πόσο μακριά είμαι από το σπίτι. Δεν σου είπα ποτέ πως πολύ αργά ένα βράδυ βρέθηκα στην Ομόνοια. Μπερδεύτηκα και αντί να πάω προς την Πατησίων πήγαινα προς την Αθηνάς. Mια ομάδα αστυνομικών μου με θεώρησε ύποπτη και μου άδειασε την τσάντα πάνω στο πεζοδρόμιο. Θα γελούσες.\nΌπως δεν σου είπα ποτέ για ένα βροχερό απόγευμα που μπήκα σε λεωφορείο για ραντεβού χωρίς εισιτήριο. Ο ελεγκτής με κατέβασε επειδή δεν είχα ταυτότητα και αναγκάστηκα να περπατήσω από τον Βύρωνα μέχρι την Λ. Αλεξάνδρας με τα πόδια, κλαίγοντας μέσα στη βροχή. Δεν σου είπα ποτέ ότι κοιμόμουν για δύο χρόνια σε καναπέδες ή στρώματα στο πάτωμα αλλά παρόλα αυτά ήμουν χαρούμενη για τις επιλογές μου. Όταν μου έλεγες πως ανησυχείς που επιστρέφω αργά με το τρένο από τη δουλειά δεν σου είπα ότι υπήρξε εποχή που πήγαινα και έβλεπα κόντρες στην Κατεχάκη.\nΔεν σου είπα ποτέ ότι ξεκίνησα kick boxing επειδή όταν ήμουν μικρή σε θυμάμαι να μου λες στα αστεία να δέρνω τα αγόρια που με «κορτάρουν».\nΉθελα να σε βλέπω να περηφανεύεσαι κάθε φορά που σου περιέγραφα σκηνές από προπονήσεις με γάντια και γροθιές. Δεν σου είπα ποτέ για τα αγόρια που με πλήγωσαν και για τα αγόρια που πλήγωσα. Για τις φιλίες που με πρόδωσαν και για τα λάθη που έκανα. Δεν σου είπα ποτέ για όσες φορές χοροπήδησα από χαρά επειδή με πήραν σε μια δουλειά. Δεν σου είπα για το βιβλίο που έγραψα και σου αφιέρωσα. Ούτε για τις συνεντεύξεις που έδωσα. Ούτε πως έμαθα πως κρατούσες κρυφά βιντεοκασέτες με τα πρώτα ρεπορτάζ που έκανα. Δεν σου είπα για το ολόδικό μου, νέο σπίτι και το πρώτο βράδυ που πνίγηκα τρώγοντας κοτόπουλο.\nΔεν σου είπα πως όταν αγόρασα αυτοκίνητο έτρεμα να το οδηγήσω μόνη μου. Πως τα βράδια που αναγκαζόμουν να γυρίζω οδηγώντας από τη δουλειά θυμόμουν εσένα να μου λες »πρώτη, δευτέρα, απαλά ο συμπλέκτης». Αυτόματα χαμήλωνα το ραδιόφωνο για να σε ακούω καλύτερα. Δεν θα σου πω ποτέ πως κάθε φορά δίνω λεφτά σε κάποιον που περιμένει με ανοιχτό το χέρι σκέφτομαι να μου λες »Να σκύβεις για να τα δίνεις. Να φτάνεις στο ύψος του. Να μην πετάς τα ψιλά σου». Θα έπρεπε ακόμα να σου πω πως υπογράφω με το πατρώνυμό μου και θα σου έδειχνα το τατουάζ μου με την ημερομηνία που σε αφορά. Και πως θυμάμαι κάθε μέρα μια μια τις συμβουλές σου.\nΔεν στα είπα ποτέ όλα αυτά. Ευτυχώς όμως σου είπα άπειρες φορές σ’ αγαπώ, όπως μου είπες και εσύ. Κι αν ήσουν τώρα εδώ θα σε έβαζα να κάτσεις στον καναπέ μου και θα σου έφτιαχνα έναν διπλό ελληνικό. Θα σου τα έλεγα όλα και άλλα τόσα. Και για άλλη μια φορά θα σε σκουντούσα και θα σου έλεγα: »Ρε μπαμπά σ’ αγαπάω, πόσο πολύ τυχερή ήμουν που υπήρξα κόρη σου.»\nΤο μόνο πράγμα που δεν έδωσα στα παιδιά μου είναι αυτό που χρειαζόταν περισσότερο απ’ όλα!


Είναι κάτι μυαλά που δεν γίνονται καλά...\nΛέμε για τους παράγοντες αλλά καμαρώστε και τα του συναφιού μας, για να δείτε ότι τελικά σχεδόν όλοι άγονται και φέρονται από τους χουλιγκάνους μόνο και μόνο για λίγα φύλλα παραπάνω!\nΕγγυητής εκ του προχείρου Για λίγη ακροαματικότητα περισσότερη, για λίγη επισκεψιμότητα πιο πάνω.\n1 Συναντιέται ο Τζιμπρίλ Σισέ με καμιά δεκαριά οπαδούς του Ολυμπιακού στο αεροδρόμιο και αρχίζει μια ωραία πλακίτσα από τις δύο πλευρές. Ουδεμία διάθεση για καβγά, παρά μόνο καλαμπούρι με πειράγματα ένθεν κι ένθεν. Διαβάζεις την επόμενη μέρα ή ακούς: «Την έπεσαν στον Σισέ οπαδοί του Ολυμπιακού»! «Θερμό επεισόδιο στο αεροδρόμιο»! Μακάρι «φωστήρες» μου όλα τα θερμά επεισόδια να ήταν σαν κι αυτό...\n2 Συνέντευξη Βασίλη Καραπιάλη στο «Sentra FM», όπου λέει διάφορα καλά και κάποια στιγμή σχολιάζει την γκέλα του Παναθηναϊκού με τον Αστέρα εξηγώντας με πολύ κομψό τρόπο ότι μπορεί να υπάρχει και κάποιο κόμπλεξ μεταξύ των «πρασίνων» που δεν εκμεταλλεύτηκαν την γκέλα του Ολυμπιακού. Την επόμενη μέρα διαβάζεις και ακούς: «Κόμπλεξ έχει ο Παναθηναϊκός»! «Κομπλεξικοί στον ΠΑΟ»! «Μαζέψτε τον Καραπιάλη»! «Πυρ κατά ΠΑΟ από τον Καραπιάλη»! Ο,τι άλλο έχει πει ο βετεράνος άσος έχει πάει στα σκουπίδια.\nΑυτό που ενδιαφέρει τα ΜΜΕ για λίγα φυλλαράκια παραπάνω είναι να «φορτίζουν» κι άλλο το κλίμα και τους «κάφρους». Και μετά όταν γίνεται ο κακός χαμός, βγαίνουν πρώτα (τα ΜΜΕ) να ζητήσουν ευθύνες από τους άλλους, αφήνοντας απ' έξω τις δικές τους...\n«Ο Ψυχρός Πόλεμος ήταν η μεγαλύτερη τύχη που μπορούσε να γνωρίσει το σκάκι»\nΧένρι Κίσινγκερ, πολιτικός\n**Στον Παναθηναϊκό κατάλαβαν ότι τα διάφορα «πανηγυράκια» βλάπτουν σοβαρά την... αυτοσυγκέντρωση της ομάδας και γι' αυτό η διοίκηση της ΠΑΕ πήρε πίσω την απόφασή της να είναι ανοιχτή και στη Λεωφόρο Αλεξάνδρας η τελευταία προπόνηση πριν από το ντέρμπι με τον Ολυμπιακό.\nΗ αυριανή προπόνηση θα γίνει στην Παιανία και θα την παρακολουθήσουν οι επικεφαλής των συνδέσμων. Οι οπαδοί θα μιλήσουν για λίγο και με τους παίκτες και τον προπονητή πριν κλειστούν μέσα στις προπονητικές εγκαταστάσεις.\n**«Εφυγα από τον Ολυμπιακό, γιατί έτσι έπρεπε να γίνει.\nΜε πολεμούσαν από την αρχή μέχρι το τέλος...». Ο Τιμούρ Κετσπάγια, όπου βρεθεί κι όπου σταθεί, δεν παύει να βγάζει το παράπονό του για την απομάκρυνσή του από τον Ολυμπιακό. Από τον οποίο δεν θεωρεί ότι έφυγε ως αποτυχημένος.\n«Ειπώθηκαν κακίες και αναλήθειες, έκανα άψογα τη δουλειά μου στον Ολυμπιακό και τα παραμύθια δεν με αγγίζουν» τόνισε (στον NovaΣΠΟΡ FM) ο Γεωργιανός τεχνικός, απαντώντας στις κατηγορίες για κακή προετοιμασία και άσχημη συμπεριφορά στα αποδυτήρια και πρόσθεσε: «Αυτό που με ικανοποιεί είναι ότι δεν έφυγα αποτυχημένος. Κάποιοι άνθρωποι δεν με γούσταραν από την πρώτη στιγμή και με πολεμούσαν από την αρχή ώς το τέλος. Ελεγαν για κακές σχέσεις με τους παίκτες και κακή φυσική κατάσταση. Οι σχέσεις μου με τους παίκτες ήταν άριστες, κανένας δεν είπε πως είχε πρόβλημα μαζί μου, ούτε με τη φυσική κατάσταση υπήρχε πρόβλημα. Η ομάδα έχασε μόνο ένα ματς και δεν έδειξε να έχει τέτοιο πρόβλημα. Επρεπε όμως να βρουν κάποιες δικαιολογίες για να δικαιολογήσουν την απομάκρυνσή μου».\n**Ο Τ. Κετσπάγια υποστήριξε επίσης πως ο κύριος λόγος της απομάκρυνσής του ήταν πως ο Σωκράτης Κόκκαλης υπέκυψε στις πιέσεις των ΜΜΕ και των οπαδών του Ολυμπιακού.\n«Υπήρχε πίεση από τους δημοσιογράφους και από τους οπαδούς. Δεν χώνεψαν πως είχα παίξει σε άλλη ελληνική ομάδα κι ότι ερχόμουν από τη Γεωργία και την Κύπρο. Αυτό που με ικανοποιεί όμως είναι πως όσοι με πολεμούσαν δεν με είδαν να αποτυγχάνω. Ηταν τιμή μου να δουλέψω σε μια μεγάλη ομάδα, όπως ο Ολυμπιακός, έδωσα τα πάντα, ό,τι περισσότερο μπορούσα. Ηταν καλύτερο για μένα να φύγω, γιατί δεν μπορούσε να συνεχιστεί αυτή η κατάσταση» τόνισε ο προπονητής της Εθνικής Γεωργίας.\n**Ο Τιμούρ Κετσπάγια, αναφερόμενος στο ντέρμπι, υποστήριξε πως «ο Ολυμπιακός έχει πλεονέκτημα, επειδή παίζει στην έδρα του» και κατέληξε: «Πάντα σε τέτοια ματς δεν παίζει ρόλο ποια είναι η καλύτερη ομάδα.\nΕύχομαι να γίνει καλό ματς, να πάει ο κόσμος και να απολαύσει θέαμα, αν και δεν είναι εύκολο, αφού και οι δύο ομάδες θέλουν το αποτέλεσμα».\n**Στον Παναθηναϊκό έχει περάσει κι άλλος ποδοσφαιριστής τη νόσο των χοίρων, αλλά δεν βγήκε τίποτα προς τα έξω.\nΑυτό που έλεγαν για τον ποδοσφαιριστή ήταν ότι βρίσκεται στα... πιτς λόγω τραυματισμού.\n**Κατά καιρούς διαβάζαμε στον ξένο Τύπο ότι ο Παναθηναϊκός διεκδικεί κάτι απίθανους ποδοσφαιριστές.\nΧθες, ιρανικά ΜΜΕ προχώρησαν ένα βήμα πιο πέρα και ανέφεραν ότι το «τριφύλλι» ζήτησε να παίξει φιλικό με την Εστεγκλάλ στην Τεχεράνη στις 28 Δεκεμβρίου στο στάδιο «Αζάντι». Στον Παναθηναϊκό, πάντως, δηλώνουν άγνοια για το φιλικό...\n**Αντέστρεψε το γνωστό ρητό «no pay, no play» ο Ντάλα Μπόνα στον Ηρακλή.\nΕπειδή κατάλαβε, προφανώς, ότι η θέση του είναι δύσκολη, φέρεται να πρότεινε στον Ηλία Πουρσανίδη να μην πληρώνεται αν δεν παίζει. Και να αρχίσει να πληρώνεται, βάσει του συμβολαίου του (30-35 χιλιάδες ευρώ τον μήνα, κατά μία «πηγή»), όταν θα αρχίζει να παίζει. Καθόλου άσχημη πρόταση για τον «Γηραιό», αν και πολλοί λένε ότι είναι προδιαγεγραμμένο το τέλος του Ιταλού. Αργά ή γρήγορα...\n**Ηταν έκπληξη, νομίζετε, ο αποκλεισμός του Πανιώνιου από τον Ηρακλή, στα προημιτελικά του Κυπέλλου μπάσκετ;\nΛάθος. Οι περισσότεροι «άσο» είχαν προβλέψει για το ματς της Τετάρτης. Οχι τόσο γιατί θα 'παιζε ρόλο ο παράγων έδρα (Ιβανώφειο) όσο γιατί γνωρίζουν πως ο «γηραιός» είναι, στην πραγματικότητα, καλύτερη ομάδα από κάποιες άλλες που παίζουν μία κατηγορία πιο πάνω απ' αυτόν. Στον Πανιώνιο, επιπλέον, δύσκολα να 'χει κανείς εμπιστοσύνη.\nΤο θέμα, πάντως, είναι ότι ο Ηρακλής δεν έχει άλλα περιθώρια στο Κύπελλο. Από τη στιγμή που η ΕΟΚ κανόνισε να γίνονται διπλοί αγώνες, στην ημιτελική φάση, ο θεσμός είναι «κομμένος» και «ραμμένος» στα μέτρα Παναθηναϊκού και Ολυμπιακού. Αλίμονο, έχουν τον τρόπο αυτοί. Ακόμα και να... επιβάλλονται ως φιναλίστ ενός τελικού!\n**Το είπε ο Βασίλης Οικονομίδης, στη διάρκεια της πρόσφατης συνέντευξης Τύπου που έδωσε για λογαριασμό του ΕΣΑΚΕ:\n«Φταίτε, πάντως, κι εσείς οι δημοσιογράφοι για τη θέση όπου βρίσκεται σήμερα το μπάσκετ. Ολο για τα "στραβά" της Α1 μιλάτε και γράφετε»! Να τ' αλλάξουμε, πρόεδρε, αν είναι αυτό το πρόβλημά σας. Να γράφουμε, από δω και πέρα, μόνο για τα «καλά» του πρωταθλήματος. Αλλά δεν θα φταίμε μετά εμείς, αν το μπάσκετ καταλήξει μονόστηλο (πόσο χώρο, πια, να πιάσουν ...όλα αυτά τα «καλά») στις εφημερίδες...\n**Το άλλο που είπε ο Οικονομίδης, ότι αποκλειστικά στις δικές του, προσωπικές, γνωριμίες (με τα στελέχη των καναλιών) οφείλονται τα τηλεοπτικά συμβόλαια που υπογράφουν κάθε χρόνο πολλές ομάδες της Α1 μπάσκετ, καλύτερα να μην το σχολιάσω.\nΣτο κάτω κάτω, ένας έμεινε στην Ιστορία ως... βασιλιάς-ήλιος, ο Λουδοβίκος 14ος της Γαλλίας, και δεν μας χρειάζεται δεύτερος!\n**Στην Ελλάδα όταν δεν θέλεις να γίνει κάτι, τότε συγκροτείς μια επιτροπή για να το... πραγματοποιήσει.\nΤη γνωστή λαϊκή ρήση θυμήθηκα διαβάζοντας ότι ο πρόεδρος της ΕΠΟ Σοφοκλής Πιλάβιος και η ΕΠΟ θα προτείνουν στην πολιτεία τη συγκρότηση μιας... ανεξάρτητης αρχής (επιτροπής, σε απλά ελληνικά) για να ασχοληθεί -λέει- με τα στημένα παιχνίδια. Ομως όσο θα υπάρχει το... Στοίχημα στο ποδόσφαιρο (ή οποιοδήποτε άλλο παιχνίδι που θα μοιράζει χρήμα στους παίκτες) θα υπάρχουν και ματς που θα στήνονται από τους επιτήδειους. Κανένας εισαγγελέας, καμιά επιτροπή και κανένας Λιμάχερ δεν μπορούν να τους εμποδίσουν.\nΤο μεγάλο άγχος του αρχηγού\n***Σαφώς και ήταν υποψιασμένος ο Γιώργος Καραγκούνης ότι μπορεί να είχε κολλήσει τη γρίπη των χοίρων.\nΤο μεγαλύτερο άγχος του αρχηγού του Παναθηναϊκού από την περασμένη Δευτέρα είναι αν θα προλάβει να παίξει στο ντέρμπι με τον Ολυμπιακό. Ο ίδιος θεωρεί ότι αν προπονηθεί κανονικά σήμερα, θα μπορέσει να είναι στην ενδεκάδα που θα παρατάξει ο Τεν Κάτε στο Φάληρο. Πάντως, έχει χάσει ήδη αρκετές προπονήσεις, ενώ και ο οργανισμός του είναι εξαντλημένος λόγω της γρίπης Η1Ν1. Ο Ολλανδός θα μιλήσει με τον «Κάρα» και το ιατρικό επιτελείο του «τριφυλλιού» πριν πάρει την τελική του απόφαση. Αυτό που απεύχονται πάντως στον Παναθηναϊκό είναι να μην κολλήσει μέχρι την Κυριακή κι άλλος ποδοσφαιριστής τους τη γρίπη που κάνει τον κύκλο της σε 7-8 ημέρες.\nΟ Ρομάριο είναι ακόμα εδώ\nΟ Ρομάριο στα 43 του φόρεσε για τελευταία φορά τα ποδοσφαιρικά του παπούτσια σε επίσημο αγώνα (αν και εδώ που τα λέμε είναι η τέταρτη ή η πέμπτη «τελευταία φορά», έχουμε χάσει πια το μέτρημα).\nΟ Βραζιλιάνος φορ αγωνίστηκε για 22 λεπτά ως αλλαγή με τη φανέλα της Αμέρικα Ρίο, της αγαπημένης ομάδας του πατέρα του, που πέθανε πριν από περίπου ένα χρόνο. Για την ιστορία μπορεί να μη σκόραρε, αλλά το 2-0 επί της Αρτσούλ έκανε εκείνον και τους συμπαίκτες του (ο Θεός να τους κάνει τέτοιους, αφού είδαν τον Ρομάριο σε μία όλη κι όλη προπόνηση) να πανηγυρίσουν την άνοδο στην πρώτη κατηγορία της περιφέρειας Καριόκα.\nΟριστικά νοκ άουτ\n«Στημένα» και στην Κίνα!


Φωτιά στην Αχαΐα: Ολονύχτια μάχη με τις φλόγες - Κάηκαν σπίτια, 16 άτομα τραυματίστηκαν - Newsbomb - Ειδησεις - News\nΕΛΛΑΔΑ 01/08/2021 08:11\nΦωτιά στην Αχαϊα: Ολονύχτια μάχη με τις φλόγες\nΦωτιά στην Αχαΐα: Ολονύχτια μάχη με τις φλόγες από την Πυροσβεστική - Η φωτιά έκαψε περισσότερα από 20 σπίτια στον οικισμό Ζήρα - 16 άτομα τραυματίστηκαν και μεταφέρθηκαν στο νοσοκομείο\nΠέντε πυροσβεστικά αεροσκάφη και έξι ελικόπτερα συνεχίζουν τις ρίψεις στο πύρινο μέτωπο στην ευρύτερη περιοχή της Ζήριας, στην Αιγιάλεια.\nΠαράλληλα ενισχυμένες επίγειες πυροσβεστικές δυνάμεις, που έδωσαν όλη τη νύχτα μάχη με τις φλόγες, συνεχίζουν τις προσπάθειές τους, υποστηριζόμενες από τα εναέρια μέσα, για να περιορίσουν την φωτιά, να τη θέσουν υπό έλεγχο.\nΦωτιά στην Αχαϊα: Ολονύχτια μάχη με τις φλόγες Intimenews\nΣε έκτακτη ενημέρωση σχετικά με τη φωτιά που κατακαίει την Αχαΐα από το μεσημέρι του Σαββάτου προχώρησε το πρωί της Κυριακής ο υπουργός Προστασίας του Πολίτη Μιχάλης Χρυσοχοΐδης.\n«Η σημερινή πολύ βελτιωμένη εικόνα της πυρκαγιάς στην Αχαΐα είναι αποτέλεσμα της μεγάλης και συντονισμένης προσπάθειας της πυροσβεστικής, της αστυνομίας και όλων των δυνάμεων της Πολιτικής Προστασίας. Κατορθώσαμε να μη λάβει μεγαλύτερες διαστάσεις. Την περιορίσαμε στα χθεσινά της όρια και είμαστε βέβαιοι ότι με τη μάχη που δίνεται ότι θα περιοριστεί περαιτέρω. Κυρίως κατορθώθηκε χθες το βράδυ να δοθεί στην κυκλοφορία η νέα Εθνική Οδός Αθηνών - Πατρών και στα δύο ρεύματα κυκλοφορίας, αφού πρώτα οι αστυνομικές δυνάμεις διασφάλισαν την ασφαλή μετακίνηση των οδηγών κυρίως στις σήραγγες, που η ορατότητα ήταν περιορισμένη λόγω του καπνού», επεσήμανε ο υπουργός.\nΣε ολονύχτια μάχη οι πυροσβεστικές δυνάμεις - 110 πολίτες απεγκλώβισε το Λιμενικό\nΤους δεκαέξι έχουν φθάσει οι τραυματίες από τη φωτιά στην Αιγιάλεια. Στο νοσοκομείο του Αιγίου διακομίστηκαν 15 περιστατικά με αναπνευστικά προβλήματα.\nΕπτά εξ αυτών –έξι πολίτες και ένας λιμενικός– παραμένουν, σύμφωνα με την 6η Υ.ΠΕ., νοσηλευόμενοι για προληπτικούς λόγους. Η κατάσταση της υγείας τους πάντως δεν εμπνέει ανησυχία. Οι υπόλοιποι αποχώρησαν. Στο γενικό νοσοκομείο Άγιος Ανδρέας (Πάτρα) διακομίστηκε εγκαυματίας από την περιοχή της Ζήριας. Σύμφωνα με την 6η Υ.ΠΕ., υποβλήθηκε σε επιτυχή πλαστική χειρουργική επέμβαση. Νοσηλεύεται χωρίς να διατρέχει κίνδυνο η υγεία του.\nΟ πρόεδρος του Δημοτικού Συμβουλίου Αιγιαλείας κ. Γιώργος Ντίνος μίλησε στο Newsbomb.gr και αποκάλυψε πως από την πυρκαγιά έχουν καεί ήδη τουλάχιστον 20 με 30 σπίτια.\n«Δραματική είναι η κατάσταση αυτή τη στιγμή στο χωριό Ζήρια και μιλάμε για ένα χωριό ζωντανό με 1.000 κατοίκους. Η φωτιά πέρασε μέσα από τη Ζήρια και ακόμα καίει, ενώ δίνεται συνεχής μάχη με τις αναζωπυρώσεις», δήλωσε στο Newsbomb.gr. «Μιλάμε για καταστροφή, η φωτιά σάρωσε τα πάντα στο πέρασμά της, πέρασε μέσα από τον ιστό του χωριού. Σύμφωνα με τον πρώτο απολογισμό, τυλίχθηκαν τουλάχιστον 20 με 30 σπίτια στις φλόγες και η φωτιά καίει ακόμα», ανέφερε μεταφέροντας τις δραματικές στιγμές που εκτυλίσσονταν το Σάββατο στην Αχαΐα.


Προγνωστικά Eurovision 2022 – Στοίχημα και Αποδόσεις 10/05/2022\nΔημοσιεύθηκε: 2 ημέρες πριν\nΤα προγνωστικά για τη Eurovision 2022 έχουν πάρει φωτιά με τα στοιχήματα και τις αποδόσεις να ποικίλουν εν όψει των δύο ημιτελικών την Τρίτη (10/05) και την Πέμπτη (12/05) και φυσικά του μεγάλου τελικού το Σάββατο (14/05). Ο φετινός διαγωνισμός, ο 66ος στην ιστορία του θεσμού. διεξάγεται στην Ιταλία, μετά τη νίκη του συγκροτήματος Maneskin με το τραγούδι «Zitti e buoni».\nΗ συμμετοχή της Ελλάδας στη φετινή Eurovision είναι με την Ελληνίδα ομογενής Αμάντα Γεωργιάδη και το τραγούδι Die Together. Σύμφωνα με τα προγνωστικά των τελευταίων εβδομάδων η Ελλάδα βρίσκεται στην πρώτη δεκάδα. Φαβορί φέρεται να είναι η Ουκρανία με τις Ιταλία, Σουηδία και Ηνωμένο Βασίλειο να ακολουθούν από πολύ κοντά.\nΗ Novibet συγκέντρωσε όλα τα απαραίτητα στοιχεία για το μεγάλο φετινό διαγωνισμό της Eurovision. Ποιος είναι το φαβορί; Ποιος μπορεί να κάνει την έκπληξη; Μέχρι που μπορούν να φτάσει η Ελλάδα ; Ότι θέλετε να μάθετε για τη μεγάλη γιορτή του τραγουδιού στην Ευρώπη, σε ένα πλούσιο οδηγό στοιχήματος, μαζί με προγνωστικά και αποδόσεις είναι όλα εδώ!\nΠου και πότε θα γίνει η Eurovision 2022\nΦέτος η Eurovision φιλοξενείται έπειτα από πολλά χρόνια στην Ιταλία. Για την ακρίβεια από το 1991, όταν ο διαγωνισμός έγινε επί ιταλικού εδάφους για τελευταία φορά. Η πόλη που επιλέχθηκε να φιλοξενήσει το τελικό κομμάτι του διαγωνισμού είναι το Τορίνο και συγκεκριμένα το κλειστό γήπεδο «Palasport Olimpico».\nΤο επίσημο όνομα του γηπέδου και έτσι όπως θα γίνει γνωστό από τους τηλεοπτικούς δέκτες είναι «Pala Alpitour» λόγω του χορηγού. Είναι χωρητικότητας 18.500 θεατών και πρόκειται για μία εσωτερική αρένα πολλαπλών χρήσεων που άνοιξε τις πόρτες του το 2005. Είναι δίπλα στο ποδοσφαιρικό γήπεδο της ομάδας Τορίνο.\nΓια την παρουσίαση του φαντασμαγορικού σόου έχουν επιλεγεί οι Αλεσάντρο Κατελάν (γνωστός τηλεοπτικός παρουσιαστής και ραδιοφωνικός παραγωγός), η Λάουρα Παουζίνι (ιταλίδα τραγουδίστρια) και Μίκα (Βρετανολιβανέζος τραγουδιστής και στιχουργός).\nΗ Ελλάδα ακολουθεί μία συνταγή… Έλενας Παπαρίζου για το φετινό διαγωνισμό της Eurovision. Η επταμελής επιτροπή αξιολόγησης της ΕΡΤ επέλεξε την Αμάντα Γεωργιάδη για να ερμηνεύσει το «Die Together», που θα μας εκπροσωπήσει στο διαγωνισμό. Η 25χρονη ομογενή γεννήθηκε στα Ιωάννινα, αλλά μετακόμισε από μικρή ηλικία με την οικογένειά της στη Νορβηγία.\nΣυγκεκριμένα πήγε στο χωριό Τένφιορντ. Εξ ου και το καλλιτεχνικό όνομα της 25χρονης τραγουδίστριας, η οποία είναι ευρέως γνωστή με το Amanda Tennfjord. Οι πληροφορίες αναφέρουν ότι έχει χτίσει ένα αρκετά καλό όνομα στις Σκανδιναβικές χώρες, με αρκετές διακρίσεις στο ενεργητικό της.\nΜάλιστα η ίδια συνέθεσε το τραγούδι για το φετινό διαγωνισμό! Εκτός από την ενασχόλησή της με το τραγούδι, η Αμάντα Γεωργιάδη σπουδάζει ιατρικές επιστήμες στο πανεπιστήμιο του Τρόντχαϊμ. Η Ελλάδα πήρε την πρόκριση από τον πρώτο ημιτελικό και πλέον ετοιμάζεται για τον τελικό, όπου θα εμφανιστεί στη 17η θέση.\nEurovision 2022 Φαβορί\nΤο μεγάλο φαβορί για το φετινό 66ο διαγωνισμό της Eurovision είναι η Ουκρανία. Το συγκρότημα που θα λάβει μέρος ονομάζεται «Kalush Orchestra» με το τραγούδι «Stefania».\nΠαρά το γεγονός ότι ο πόλεμος μαίνεται στη χώρα εδώ και περισσότερους από δύο μήνες, οι αρμόδιοι αποφάσισαν να συμμετέχουν στο διαγωνισμό. Ενδεχομένως και για να τονίσουν το εθνικό αίσθημα, αλλά και να καταθέσουν τη δική τους άποψη για ειρήνη στην περιοχή.\nΠάντως, αν πρόκειται κυρίως για το εθνικό αίσθημα, όλα δείχνουν ότι θα πάει πολύ καλά. Σύμφωνα με όλα τα προγνωστικά, η Ουκρανία δίνεται ως το μεγάλο φαβορί για να κατακτήσει την πρώτη θέση. Από τη στιγμή που έκανε την εμφάνισή του, ανέβηκε στην πρώτη θέση και η αγορά να κατακτήσει την πρώτη θέση βρίσκεται σε απόδοση 1.30.\nΠρογνωστικά Eurovision 2022\nΑπό τα προγνωστικά για τη φετινή Eurovision, δεν θα μπορούσε να λείψει η κατάκτηση της πρώτης θέσης από την Ουκρανία. Το τραγούδι «Stefania» των «Kalush Orchestra» βρίσκεται στην πρώτη θέση από την αρχή που εμφανίστηκε. Μάλιστα η τιμή ήταν πιο υψηλή και τις τελευταίες μέρες έπεσε στο 1.30.\nΩστόσο αυτό που έχει μεγαλύτερο ενδιαφέρον είναι οι χώρες που βρίσκονται αρκετά ψηλά στα προγνωστικά και μπορούν να διεκδικήσουν τη νίκη. Υπό αυτό το πρίσμα, αξίζει να προσέξουμε την αγορά να βρεθεί το Ηνωμένο Βασίλειο στο Top 3, την οποία βρίσκουμε σε απόδοση 2.00.\nΗ Σουηδία με την Κορνέλια Τζέικομπς είναι μία από τις χώρες που βρίσκουμε αρκετά ψηλά στα προγνωστικά για να πάρει την πρώτη θέση στο διαγωνισμό. Μπορεί η Ουκρανία να είναι το πρώτο φαβορί, αλλά η σκανδιναβική χώρα είναι πολύ ψηλά στις προτιμήσεις. Γι’ αυτό λοιπόν και θα πάμε στην αγορά να κερδίσει το διαγωνισμό, χωρίς να υπολογίζεται η Ουκρανία, την οποία βρίσκουμε σε απόδοση 2.50.\nΤέλος, μία πολύ καλή επιλογή είναι και η Σερβία που κέρδισε τις εντυπώσεις μετά την εμφάνισή της, στο δεύτερο ημιτελικό. Είναι μία συμμετοχή που μπορεί να βρεθεί αρκετά ψηλά και γι’ αυτό θα επιλέξουμε την αγορά να τερματίσει στις 10 πρώτες χώρες, σε απόδοση 1.80\nEurovision 2022 Συμμετοχές\nΟι συμμετοχές στη Eurovision θα είναι συνολικά 40. Συγκεκριμένα οι χώρες που θα φτάσουν στο μεγάλο τελικό του Σαββάτου (14/05) θα είναι 25. Οι πέντε είναι γνωστές Big 5, Ιταλία (είναι άλλωστε και η διοργανώτρια), Γαλλία, Γερμανία, Ισπανία και Ηνωμένο Βασίλειο.\nΟι πέντε αυτές χώρες είναι από τις ιδρύτριες του διαγωνισμού και έχουν εξασφαλισμένη τη συμμετοχή τους στον τελικό κάθε διαγωνισμού. Οι υπόλοιπες 20 χώρες θα προκύψουν από τους δύο ημιτελικούς.\nΣυγκεκριμένα στον πρώτο ημιτελικό της Τρίτης (10/05) έλαβαν μέρος 17 χώρες, στις οποίες είναι και η Ελλάδα και προκρίθηκαν οι 10. Στο δεύτερο ημιτελικό της Πέμπτης (12/05) συμμετείχαν 18 χώρες (μέσα στις οποίες ήταν και η Κύπρος, αλλά δεν κατάφερε να προκριθεί), όπου επίσης προέκυψαν δέκα φιναλίστ.\nΣτο μεγάλο τελικό θα έχουν δικαίωμα ψήφου και οι 40 χώρες. Έχει αποκλειστεί η Ρωσία λόγω του πολέμου, ενώ τα τελευταία χρόνια συμμετέχει κανονικά η Αυστραλία.\nEurovision 2022 Στοιχήματα και Αποδόσεις\nΑπό τα στοιχήματα και τις αποδόσεις στη φετινή Eurovision μπορούμε να ξεχωρίσει τις αποδόσεις της Ελλάδας. Η ελληνική συμμετοχή προκρίθηκε στο μεγάλο τελικό και μπορεί να θεωρείται έκτο φαβορί, αλλά η απόδοση να κερδίσει το διαγωνισμό είναι πολύ υψηλή στο 51.00.\nΕκτός της Ουκρανίας που δίνεται ως το μεγάλο φαβορί με την απόδοση να είναι στο 1.30, αρκετό ενδιαφέρον έχουν οι αποδόσεις των Ηνωμένου Βασιλείου και Σουηδίας που είναι σε δεύτερη και τρίτη θέση, αντίστοιχα. Το Ηνωμένο Βασίλειο είναι στο 7.00, ενώ η Σουηδία είναι στο 8.00.\nΝα πούμε ότι το Ηνωμένο Βασίλειο δίνεται έπειτα από πολλά χρόνια αρκετά ψηλά στα προγνωστικά. Ειδικά από τη στιγμή που στους δύο προηγούμενους διαγωνισμούς τερμάτισε στην τελευταία θέση.\nΠοια χώρα θα κερδίσει τη Eurovision\nΗ χώρα που θα κερδίσει τη Eurovision θα είναι εκτός συγκλονιστικού απροόπτου η Ουκρανία. Το τραγούδι των «Kalush Orchestra» με όνομα «Stefania» φέρεται να είναι πολύ ψηλά στις προτιμήσεις και πολύ δύσκολα θα πέσει από εκεί.\nΩστόσο, αυτό που αξίζει να ειπωθεί είναι ότι η Σουηδία δείχνει να είναι μία συμμετοχή με τρομερή απήχηση. Αυτό φάνηκε και από τις αντιδράσεις του κόσμου στην αρένα του «Palosport Olimpico», αλλά και από τις αλληλεπιδράσεις στα social media.\nΗ αγορά για νίκη της Σουηδίας είναι στο 8.00 και έχει πολύ ενδιαφέρον!\nΤο κανάλι που θα μεταδώσει τη Eurovision είναι φυσικά η ΕΡΤ. Η Ελληνική Ραδιοφωνία Τηλεόραση αναμένεται να συγκεντρώσει πολύ υψηλά νούμερα τηλεθέασης, όπως άλλωστε γίνεται όλα τα χρόνια του διαγωνισμού. Ο τελικός του Σαββάτου (14/05) είναι στις 22:00.\nΤέλος, μετά την κλήρωση που έγινε έπειτα από το τέλος των δύο ημιτελικών, προέκυψε και η σειρά εμφάνισης στον τελικό. Η Ελλάδα θα εμφανιστεί στη 17η θέση και αναλυτικά η σειρά εμφάνισης έχει ως εξής:\nΤσεχία, Ρουμανία, Πορτογαλία, Φινλανδία, Ελβετία, Γαλλία, Νορβηγία, Αρμενία, Ιταλία, Ισπανία, Ολλανδία, Ουκρανία, Γερμανία, Λιθουανία, Αζερμπαϊτζάν, Βέλγιο, Ελλάδα, Ισλανδία, Μολδαβία, Σουηδία, Αυστραλία, Ηνωμένο Βασίλειο, Πολωνία, Σερβία, Εσθονία.


Ο λόγος για τους τραυματίες Μπράνκο Όστοϊτς, Φελίπε Ντα Κόστα και Βαγγέλη Οικονόμου, οι οποίοι δεν πήραν μέρος ούτε και στην σημερινή απογευματινή προπόνηση που έγινε στο Δημοτικό στάδιο.\nΑντίθετα, ο Κώστας Μπάρμπας μπήκε σε κανονικό πρόγραμμα αλλά είναι δύσκολο να συμπεριληφθεί στην αποστολή, καθώς έχασε πολλές προπονήσεις το τελευταίο διάστημα.\nΚατά τα λοιπά, οι σημερινή προπόνηση (φωτο) περιελάμβανε ασκήσεις τακτικής, δίνοντας έμφαση στις σέντρες και τις πλαγιοκοπήσεις, ενώ ακολούθησε οικογενειακό δίτερμα όπου ο Στέφαν Στόικα έκανε πρόβα την ενδεκάδας που σκέφτεται να παρατάξει απέναντι στους Ηπειρώτες.\nΌπως έδειξε ο Ρουμάνος τεχνικός, θα χρησιμοποιήσει κατά τα 9/11 τους ίδιους παίκτες που ξεκίνησαν την περασμένη Κυριακή απέναντι στον Άρη, με τον Τραπ να παίρνει την θέση του τραυματία Όστοϊτς στη μεσαία γραμμή και τον Τζόναθαν Λόπεζ να επιστρέφει πιθανότατα κάτω από τα γκολπόστ, μετά από αρκετό καιρό.\nΝα σημειωθεί ότι λίγο πριν το τέλος της προπόνησης αποχώρησε ο Μπαργκάν με ενοχλήσεις, χωρίς ωστόσο να πρόκειται για κάτι το ιδιαίτερο.\nΗ προετοιμασία των «κυανέρυθρων» θα ολοκληρωθεί αύριο Σάββατο με προπόνηση που θα γίνει και πάλι στο Δημοτικό στάδιο και θα ξεκινήσει στις 5μμ, ενώ στην συνέχεια θα ανακοινωθεί η αποστολή που θα καταλύσει σε ξενοδοχείο της περιοχής.


Μνημείο ανακολουθίας | Η ΚΑΘΗΜΕΡΙΝΗ\nΟι «συμβασιούχοι» είναι μνημείο της ανακολουθίας της κυβέρνησης, αλλά και του ανορθολογισμού του κράτους συμπεριλαμβανομένης και της δικαιοσύνης. Ο κ. Καραμανλής υποσχέθηκε την επίλυση του προβλήματος αποδεχόμενος τον αριθμό των 250.000 συμβασιούχων. Αυτοί που έχουν τακτοποιηθεί τρία χρόνια μετά είναι μόλις 33.000 έναντι 120.000 συμβασιούχων που μονιμοποιήθηκαν την περίοδο 1994 – 2003 με τους μισούς από αυτούς να έχουν προσληφθεί την περίοδο 1990 – 1993.\nΤο Π.Δ. 164/2004 διαμορφώθηκε έτσι ώστε να αποκλείεται ο μεγαλύτερος αριθμός συμβασιούχων. Τα υπηρεσιακά συμβούλια καθυστέρησαν και μετά ήρθε η σύγκρουση ανάμεσα στα πολιτικά δικαστήρια και το Ελεγκτικό Συνέδριο. Η λύση πρέπει να είναι διαφανής, δίκαιη και εφικτή. Προτείνω: απογραφή του προσωπικού που υπηρετεί με οποιαδήποτε σχέση εργασίας, απογραφή των αναγκών σε θέσεις που καλύπτουν πάγιες ανάγκες και σε θέσεις εποχικού ή προσωρινού χαρακτήρα, εναρμόνιση των κριτηρίων του Π.Δ. 164/2004 με τη κοινοτική οδηγία, νομοθετική επίλυση της σύγκρουσης των επιμέρους δικαιοδοτικών κλάδων και θωράκιση του ΑΣΕΠ ώστε να αποφεύγονται οι καταστρατηγήσεις μέσω των συμβάσεων έργου. Το ΠΑΣΟΚ έχει ήδη καταθέσει σχετική πρόταση νόμου.


Ψ: Εμπόδια και πλάνες περί ελευθερίας\nΕμπόδια και πλάνες περί ελευθερίας\nΠόδι Κινέζας του προηγούμενου αιώνα, προερχόμενο από την πρακτική/έθιμο των στενών παπουτσιών\nΕίναι μεγάλη η σύγχυση που περιβάλλει την έννοια της ελευθερίας.\nΤο ίδιο ισχύει και με άλλες αφηρημένες έννοιες, όπως αυτή της αγάπης, που είχαμε δει παλαιότερα.\nΑυτή η πληθώρα των αναπαραστάσεων και των παρανοήσεων που περιβάλλουν την έννοια της ελευθερίας φαίνεται από τη δυσκολία που έχουμε να βρούμε την ετυμολογία της λέξης. Απαράλλαχτη η λέξη από τους αρχαίους χρόνους, η ετυμολογία της χάνεται μέσα στο βάθος των αιώνων και πολλά προτείνονται που αντί να διαφωτίζουν, αυξάνουν τη μυθολογική διάσταση της έννοιας, δίνοντάς της όλο και περισσότερο τον χαρακτήρα του ιδεώδους.\nΗ ελευθερία δεν είναι το πρόταγμα για όλους.\nΟ καθένας χαράσσει τη ζωή του όπως επιθυμεί και θα πρέπει να σεβαστούμε όσους επιθυμούν να παραμένουν ανελεύθεροι. Ίσως αυτή μας η αναγνώριση της απόφασής τους να είναι και ένα κίνητρο για να αναλάβουν την ευθύνη της ζωής τους.\nΟ Καζαντζάκης έλεγε ότι η κατάκτηση της ελευθερίας ξεκινά ήδη από την επιθυμία για ελευθερία.\nΗ ελευθερία χρειάζεται ωριμότητα και δεν είναι δυνατό να κατακτηθεί πριν την ενηλικίωση (η οποία είναι το αποτέλεσμα ψυχικής διεργασίας κι όχι ηλικιακή σύμπτωση).\nΜόνο ψευδαισθήσεις ελευθερίας μπορούν να εμφανιστούν σε μικρότερες ηλικίες, ή και σε μεγαλύτερες-εφόσον το υποκείμενο δεν έχει ψυχικά ωριμάσει.\nΜέσα σε αυτές τις ψευδαισθήσεις, ίσως η μεγαλύτερη είναι αυτή της επιθυμίας για παντοδυναμία που συγχέει την ελευθερία με την ασυδοσία και την πλήρη απουσία του νόμου. Η ελευθερία, όμως, δεν μπορεί να νοηθεί υπό το πρίσμα της άμεσης εκκένωσης από τις ενορμήσεις, που φαίνεται να είναι το ασυνείδητο κίνητρο μιας τέτοιας αντίληψης περί ελευθερίας.\nΑυτές οι εκδηλώσεις ισοδυναμούν με την επιθυμία του εφήβου για την πατροκτονία και την κατάληψη του θρόνου (της εξουσίας) από τον ίδιο τον έφηβο.\nΩστόσο, ο σπόρος της επιθυμίας για ελευθερία μπορεί να υπάρχει και σε πολύ νεαρά άτομα και να ανθίσει καθώς προχωρά η ωρίμανση.\nΗ ελευθερία αρχίζει να κατακτιέται με την αυτο-νόμηση, δηλ. τον αυτοπεριορισμό.\nΑυτός όμως δεν πρέπει να λογίζεται ως νευρωτική αναστολή, αλλά ως αναγκαιότητα για την επίτευξη του προσωπικού στόχου.\nΑυτό που σταματά το ενήλικο υποκείμενο από την κατάκτηση της ελευθερίας δεν είναι ο άλλος, αλλά ο εαυτός του.\nΕμπόδια και πλάνες στον δρόμο προς την ελευθερία\nα) Το κλείσιμο στον εαυτό και η απομόνωση (ο άνθρωπος είναι κοινωνικό ον)\nβ) Η νεύρωση\nγ) Το άγχος μπροστά στη δέσμευση\nδ) Η μελαγχολία\nε) Η οκνηρία\nξ) Η δειλία\nη) Η μανία (η δράση για τη δράση)\nθ) Η αντίδραση\nι) Η συμμόρφωση\nκ) Η απουσία πίστης (στον εαυτό και τον άλλο)\nλ) Ελευθερία δεν μπορεί να υπάρξει χωρίς ασφάλεια και η ασφάλεια χωρίς ελευθερία\nμ) Η ανάληψη της ευθύνης χωρίς την ισχύ της απόφασης σκλαβώνει το υποκείμενο\nν) Η μη αποδοχή της ολότητας της ύπαρξής μας (σώμα και νους)\nξ) Η προσήλωση στη συνήθεια, και πόσο μάλλον, στην έξη\nο) Η σχέση υποταγής/εξουσίας ως μοντέλο σχέσεων\nπ) Η απόδοση της ευθύνης για την ανελευθερία σε εξωτερικούς παράγοντες (τύχη, Θεό, κοινωνία, κρίση, γονείς κλπ)\nρ) Η συγχωνευτική εξάρτηση από τους άλλους\nσ) Ελευθερία δεν σημαίνει πληρότητα (Η έλλειψη είναι στη φύση της ζωής)\nτ) Η μη συμμετοχή στη θέσμιση των κανόνων και των νόμων της κοινότητας/ομάδας στην οποία ανήκει το ενήλικο υποκείμενο(Καστοριάδης)\nυ) Ελευθερία δεν σημαίνει απουσία νόμου\nφ) Η ελευθερία απορρέει από τη βούληση, την υποκειμενοποίηση, την ανάδυση του προσώπου\nχ) Η αμφιθυμία (ταυτόχρονη συνύπαρξη αντίθετων συναισθημάτων)υπηρετεί την εξάρτηση\nψ) Η ελευθερία δεν απαλλάσσει από τον πόνο, αλλά μπορεί να εξαφανίσει τον μάταιο πόνο\nω)Η ελευθερία κατακτιέται, δεν χαρίζεται, ούτε δωρίζεται\nΊσως όμως το μεγαλύτερο εμπόδιο για την κατάκτηση της ελευθερίας είναι ο φόβος απέναντι στην ελευθερία. Πολλοί αποφασίζουν τον ετεροκαθορισμό, την μη ανάληψη ευθύνης, προσπαθώντας να διαιωνίσουν μία ονειρική κατάσταση παιδικότητας. Δεν υπάρχει αμφιβολία ότι στενο-χωριούνται αφού φαίνεται να αποδέχονται να φορούν παπούτσια νούμερα μικρότερα από το μέγεθος των ποδιών τους.\nΗ θεραπεία ψυχαναλυτικής κατεύθυνσης ελευθερώνει τον άνθρωπο. Με συνταξιδευτή τον θεραπευτή ανευρίσκεται το προσωπικό νόημα ζωής και εγκαταλείπονται τα στενά παπούτσια. Η συμπαρουσία του θεραπευτή χρειάζεται έως τη στιγμή που τα βήματα γίνονται με άνεση και τότε η θεραπεία παύει να χρειάζεται, έχοντας εκπληρώσει τον στόχο της.\nΑναρτήθηκε από Dimitra Stavrou στις 4:53 π.μ.


ΕΘΝΙΚΗ ΑΦΥΠΝΙΣΗ: ΑΞΙΩΜΑΤΙΚΟΣ ΛΩΛΗΣ ΤΟΥ ΑΝΤΙΡΑΤΣΙΣΤΙΚΟΥ ΤΗΣ ΕΛΑΣ «9.000 ΑΣΤΥΝΟΜΙΚΟΙ ΕΙΝΑΙ ΟΜΟΦΥΛΟΦΙΛΟΙ ΟΠΩΣ ΚΑΙ ΤΟ 30% ΤΩΝ ΕΝΟΠΛΩΝ ΔΥΝΑΜΕΩΝ»! ΑΣ ΤΟΝ ΜΑΖΕΨΕΙ ΚΑΠΟΙΟΣ! ΒΙΝΤΕΟ\nΑΞΙΩΜΑΤΙΚΟΣ ΛΩΛΗΣ ΤΟΥ ΑΝΤΙΡΑΤΣΙΣΤΙΚΟΥ ΤΗΣ ΕΛΑΣ «9.000 ΑΣΤΥΝΟΜΙΚΟΙ ΕΙΝΑΙ ΟΜΟΦΥΛΟΦΙΛΟΙ ΟΠΩΣ ΚΑΙ ΤΟ 30% ΤΩΝ ΕΝΟΠΛΩΝ ΔΥΝΑΜΕΩΝ»! ΑΣ ΤΟΝ ΜΑΖΕΨΕΙ ΚΑΠΟΙΟΣ! ΒΙΝΤΕΟ\nΣε αυτό που θα σταθούμε περισσότερο είναι σε αυτό που ανέδειξε ο αξιωματικός της ΕΛΑΣ, Μιχάλης Λώλης, ο οποίος πήρε τον λόγο και ανέφερε, πως σύμφωνα με «εκτιμήσεις» (ΤΙ ΠΡΟΕΛΕΥΣΕΩΣ; ΠΟΙΟΣ φορέας ΤΙΣ ΕΚΑΝΕ; ΠΟΥ; ΠΟΤΕ;), στο σώμα της Ελληνικής Αστυνομίας των 45.000 αστυνομικών, υπάρχουν …9.000 ΛΟΑΤ άτομα (!!!!!!!!!!) τα οποία «φοβούνται και κρύβονται».\nΔηλαδή, πως 1 στους 5 αστυνομικούς είναι …γκέϊ, ή ‘τρανσέξουαλ’, ενώ αφέθηκε να εννοηθεί πως το ίδιο συμβαίνει με το …30% των Ελληνικών Ενόπλων Δυνάμεων!!! (ΕΛΕΟΣ! Η …»ΕΠΙΣΤΗΜΟΝΙΚΗ ΦΑΝΤΑΣΙΑ» εκεί στον ‘τσίριζα’ – για νά μήν πούμε κάτι άλλο – ΕΧΕΙ ΚΑΙ ΟΡΙΑ, ΕΤΣΙ ΔΕΝ ΕΙΝΑΙ;)\nΑναρτήθηκε από ΒΟΡΙΑΣ ΑΚΗΣ στις 8:21 μ.μ.


Άρωμα και προσωπικότητα: Τυχαία επιλογή ή μήπως όχι; | OffLine Post\nΑρχικήΚοινωνίαΆρωμα και προσωπικότητα: Τυχαία επιλογή ή μήπως όχι;\nΤο άρωμα δεν κάνει διακρίσεις. Φυσικά και δεν είναι γυναικεία υπόθεση, όπως πολλοί ίσως πιστεύουν. Αλλά είναι μια συνήθεια καθημερινή τόσο για γυναίκες όσο και για άντρες. Όλοι επιθυμούμε περπατώντας η μυρωδιά μας να διαπερνά τους γύρω μας και να αιωρείται για όσο περισσότερο γίνεται. Κάνουμε αδιάκοπες προσπάθειες μέχρι να βρούμε το άρωμα που θα μας κάνει να νιώσουμε «μοναδικοί». Έχετε αναρωτηθεί τι μας ωθεί να κάνουμε την επιλογή αυτή; Σκεφτήκατε ποτέ πως ίσως υπάρχει μια βαθύτερη εξήγηση που σχετίζεται με τον χαρακτήρα και την προσωπικότητά μας; Σύμφωνα, λοιπόν, με μελέτες που έχουν πραγματωθεί, η επιστήμη υποστηρίζει πως η ιδανική μυρωδιά για τον καθένα μας απορρέει από την σύνδεση που υπάρχει ανάμεσα στο συναισθηματικό τμήμα του εγκεφάλου μας με αυτό που αναγνωρίζει οσμές.\nΠηγή εικόνας: Kalamata IN\nΑς κάνουμε μια μικρή αναδρομή στο πότε, πού και πώς δημιουργήθηκε το άρωμα. Αρώματα υπήρχαν ήδη από την αρχαιότητα. Προέρχονταν από αιθέρια έλαια και φυσικές ουσίες. Στην αρχαία Αίγυπτο κυριαρχούσε η αντίληψη πως τα αρώματα αποτελούσαν μέσο επικοινωνίας μεταξύ ανθρώπων και Θεών. Φυσικά, δεν είχαν τη σημερινή μορφή, αλλά ήταν συμπαγή. Το πρώτο άρωμα με οινόπνευμα δημιουργήθηκε το 1371 για την Βασίλισσα της Ουγγαρίας από έναν ιερέα. Φημολογείται πως σε αυτό οφείλονταν η νεανική όψη της σε όλη τη διάρκεια της ζωής της. Η τέχνη της αρωματοποιίας διαδόθηκε στην Ευρώπη τον 16ο και 17ο αιώνα. Μάλιστα, η Βασίλισσα Ελισάβετ της Αγγλίας είχε δώσει εντολή ν’ αρωματίζονται όλοι οι δημόσιοι χώροι όταν περνούσε, αφού δεν μπορούσε ν’ αντέξει καμία άσχημη μυρωδιά. Οι Έλληνες ήταν ο πρώτος λαός που κατασκεύασε υγρό άρωμα. Σταδιακά αναπτύχθηκε η ανάγκη για δημιουργία μπουκαλιού, ωραίου περιτυλίγματος και διαφήμισης, αφού ξεκίνησαν τον 19ο αιώνα οι εξαγωγές. Παρ’ όλα αυτά, ο 20ος αιώνας είναι αυτός που σηματοδοτεί την προβολή και προώθηση αρωμάτων από οίκους μόδας.\nΑναμφισβήτητα, το άρωμα αποτελεί το αόρατο στοιχείο του προσωπικού μας στυλ και τονώνει την αυτοπεποίθησή μας, αφού το έχουμε συνδέσει με την δική μας «υπογραφή». Μια καλή κολόνια μας κάνει να αισθανόμαστε ελκυστικοί, χαλαροί και δημιουργεί μια αντιπροσωπευτική εικόνα για εμάς στους άλλους. Πιστεύεις κι εσύ πως «είμαστε ό,τι φοράμε»;\nΌσοι άντρες αγαπούν την πεζοπορία, τις περιπέτειες, το κάμπινγκ και πίνουν Bourbon επιλέγουν αρώματα με ξυλώδεις βάσεις και κεχριμπάρι, διότι επιθυμούν να ξεχωρίζουν και να σαγηνεύουν. Είσαι τύπος του χειμώνα, απολαμβάνεις το ζεστό κρασί και αγαπάς το «vintage»; Τότε, επιλέγεις ως βάση τα εσπεριδοειδή, την βανίλια και το περγαμόντο, διότι είσαι άνθρωπος κομψός, χαλαρός και χωρίς υπερβολές. Είσαι λάτρης της αδρεναλίνης και σου αρέσει να «σπας» τα όρια; Δεν έχεις παρά να επιλέξεις μια ανατολίτικη μυρωδιά. Σου ταιριάζει μείγμα από σαγκουίνι και μαύρο καφέ. Με αντίστοιχα κριτήρια διαλέγουν και οι γυναίκες τη δική τους κολόνια. Θέλοντας να μένουν αξέχαστες, σ’ αυτή την επιλογή δε χωράνε συμβιβασμοί. Είσαι γυναίκα γεμάτη ζωντάνια και σε χαρακτηρίζουν ως η «ψυχή» της παρέας; Δεν έχεις παρά να διαλέξεις φρουτώδη αρώματα και λουλουδάτα. Αν είσαι γυναίκα τολμηρή, «μυστήριο» και δεν αφήνεις περιθώρια να σε γνωρίσουν γρήγορα οι γύρω σου τότε, η ιδανική για σένα μυρωδιά πρέπει να περιέχει κανέλα και μοσχοκάρυδο. Ζεις κάθε στιγμή στο έπακρο; Τότε, σίγουρα θα σε εκφράζει κάτι δροσερό κι έντονο. Γι’ αυτό σε χαρακτηρίζουν ξυλώδεις «νότες» με βανίλια και blackberry.\nΕν κατακλείδι, η επιλογή του αρώματός μας δεν είναι τυχαία, αλλά ενδόμυχα συνειδητή. Επιδρά θετικά στην ψυχολογία μας και προσδίδει έναν άλλον «αέρα» στον τρόπο που περπατάμε και κινούμαστε. Συχνά, ακόμη και κάποιες αναμνήσεις μας συνδέονται με μυρωδιές κι αρώματα. Εγώ προσωπικά δεν φεύγω από το σπίτι εάν δεν ψεκαστώ σε λαιμό και χέρια από την κολόνια μου, εσείς;\nΠοιο perfume είσαι ανάλογα με την προσωπικότητά σου;, marieclaire, διαθέσιμο εδώ\nΠώς να διαλέξεις το ιδανικό άρωμα για σένα ανάλογα με την προσωπικότητά σου, askmen.com, διαθέσιμο εδώ


Τεστ άγχους | Μακρυγιάννης Βασίλειος\nΤο τεστ αγχώδους διαταραχής GAD-7 είναι σχεδιασμένο και δοκιμασμένο για τη διερεύνηση αγχώδους διαταραχής, και κυρίως της γενικευμένης αγχώδους διαταραχής (ΓΑΔ). Τα αποτελέσματα μπορεί επίσης να υποδεικνύουν την ύπαρξη διαταραχής πανικού, κοινωνικής φοβίας ή μετατραυματικής αγχώδους διαταραχής.\nΣχετικά με το τεστ\nΤο τεστ αποτελείται από 7 ερωτήσεις για τις οποίες θα επιλέξετε την απάντηση που σας αντιπροσωπεύει περισσότερο, για το χρονικό διάστημα των δύο τελευταίων εβδομάδων.\nΑφού συμπληρώσετε το τεστ, θα σας παρουσιαστεί το συνολικό σας αποτέλεσμα, ο τρόπος με τον οποίο αυτό αξιολογείται και τι προτείνεται ως διερεύνηση και αντιμετώπιση συνήθως σε αντίστοιχες καταστάσεις.\nΌλες οι απαντήσεις που θα δώσετε είναι απόλυτα εμπιστευτικές και ανώνυμες. Τα αποτελέσματα του τεστ δεν θα αποθηκευτούν αυτομάτως τοπικά στον υπολογιστή σας ή σε οποιοδήποτε άλλο υπολογιστή.\nΤέλος, το τεστ αυτό σε καμία περίπτωση δεν αποτελεί υποκατάστατο μιας πλήρους ιατρικής εκτίμησης. Απλώς, μπορεί να δώσει μια ένδειξη για την παρούσα κλινική σας εικόνα και για το κατά πόσο χρειάζεται περαιτέρω διερεύνηση και ιατρική εκτίμηση.\nΚατά τις ΤΕΛΕΥΤΑΙΕΣ 2 ΕΒΔΟΜΑΔΕΣ πόσο συχνά σας ενόχλησαν τα παρακάτω προβλήματα;


ΑΡΧΙΚΗ - Ενοικιαζόμενα δωμάτια - Nikolakakis Rooms Lavrio\nΑπό αυτό το καλοκαίρι, το Λαύριο έχει το κατάλυμα που χρειαζόταν εδώ και χρόνια. Μια πόλη σαν κι αυτή, επισκέψιμη όλο τον χρόνο & σε κάθε εποχή σε μουσεία, αξιοθέατα, τοπία & παραλίες της σας καλεί να τη γνωρίσετε με τη διαμονή σας στα “Nikolakakis Rooms”.\nΓια όλους τους πελάτες μας στο ξενοδοχείο προσφέρουμε ΠΡΩΙΝΟ ΔΩΡΟ!!!\nΔιατίθεται Αίθουσα για: Catering, Συνέδρια, Συνεστιάσεις, Γάμους, Βαφτίσεις και Επαγγελματικές Παρουσιάσεις.\nΣτο λιμάνι Λαυρίου ενοικιάζονται σκάφη αναψυχής & ιστιοπλοϊκά από οργανωμένες εταιρείες sailing & yachting.\nΔίπλα στη reception, υπάρχει καφετέρια όπου μπορείτε να απολαύσετε τον καφέ σας, χυμούς, αναψυκτικά, ποτά ή και snack.\n30th Απρίλιος 2014\nΤο Λαύριο έχει το δεύτερο μεγαλύτερο λιμάνι μετά του Πειραιά. Τα τελευταία χρόνια έχει αλλάξει πολύ και έχει γίνει κεντρικό σημείο για τα ferry boats, τα κρουαζιερόπλοια καθώς και για τις ιστιοπλοϊκές εταιρείες. Από το λιμάνι του Λαυρίου μπορεί κανείς να μεταφερθεί στο κοντινό νησί Κέα, στην Κύθνο, στην Σύρο, στην Τήνο,στην Άνδρο, στην Αμοργό, στην Ανάφη, στην Φολέγανδρο, στην Ίο, στην Κίμωλο, στην Μήλο, στην Μύκονο, στην Νάξο,στην Πάρο, στην Σίκινο, στην Κύπρο και στην Καβάλα.\nΤο Χάος, όπως ονομάζεται είναι ένα ακόμη ένας πόλος έλξης για τους επισκέπτες. Είναι ένα βάραθρο το οποίο έχει κυκλικό σχήμα. Το βάθος του είναι 55 μέτρα και η διάμετρος της 120 μέτρα.\nΤο κέντρο του Λαυρίου είναι από μόνο του ένα σημαντικό αξιοθέατο. Έχει μεγάλες πλατείες άλση και πολλά νεοκλασικά κτήρια τα οποία άξια θαυμασμού, όπως τα κτήρια που σήμερα στεγάζουν το Δημαρχείο, Το Πολιτιστικό Κέντρο και το κτήριο της ΄΄Ευτέρπης’’. Επίσης, το Λαύριο είναι φημισμένο για τους φοίνικες που κοσμούν τις πλατείες και τις λεωφόρους καθώς και για το Φοινικόδασος.


Αποτελεσματικότητα και ασφάλεια του εμβολίου της Οξφόρδης – αναπάντητα ερωτήματα – Επιστήμη & Ζωή – Ειδήσεις | ekdosi.gr\nΔεν αναφέρθηκαν νοσηλείες σχετιζόμενες με COVID-19 μεταξύ όσων έλαβαν το εμβόλιο, ενώ 10 εθελοντές που δεν έλαβαν το ενεργό εμβόλιο νοσηλεύτηκαν λόγω COVID-19. Το πρωτεύον καταληκτικό σημείο της μελέτης ήταν το ποσοστό των περιπτώσεων COVID-19 μετά από 14 ημέρες από τη δεύτερη δόση του εμβολίου. Συνολικά, η αποτελεσματικότητα ήταν 70.4% – καταγράφηκαν 30 περιπτώσεις COVID-19 μεταξύ 5807 (0.5%) συμμετεχόντων που έλαβαν το εμβόλιο και 101 περιπτώσεις μεταξύ 5.829 συμμετεχόντων στην ομάδα ελέγχου (1.7%). Αξίζει να σημειωθεί ότι στους εθελοντές που έλαβαν δύο πλήρεις δόσεις του εμβολίου η αποτελεσματικότητα ήταν 62%, ενώ σε όσους έλαβαν μια μισή δόση και μια πλήρη δόση του εμβολίου η αποτελεσματικότητα ήταν 90%.\nΤι συμβαίνει με τον κ. Πατούλη και το καζίνο της Πάρνηθας στο Μαρούσι;


0 σχόλια στις 1:07 μ.μ.\n"Τα παράλογα και τα περίεργα γεγονότα είναι λιγότερο έντονα απ' όσο περιμένουμε και πιο σπάνια απ' όσο φοβόμαστε" μας υπενθυμίζει ο Τάκης Σιδερίδης στο οπισθόφυλλο του Soap Opera.\nΠαρακολουθώντας τις εξελίξεις από απόσταση (που επιτρέπει κάποιες ανάσες) και συνδυάζοντας τες με το πιο πάνω, αυτό που φαίνεται να διαμορφώνεται σε επίπεδο ταξικής σύγκρουσης στην ελλάδα θα ακολουθήσει το αντεστραμμένο είδωλο του πάραπάνω αποφθέγματος.\n"Τα παράλογα και τα περίεργα γεγονότα θα είναι περισσότερο έντονα απ' όσο περιμέναμε και πιο συχνά απ όσο θα φοβόμασταν."\n0 σχόλια στις 5:35 π.μ.\nΘάνατος από ψηλά* μύρισε και πάλι!\nΗ "διεθνής κοινότητα", ή όπως θα μπορούσε εύκολα κάποιος να την ονομάσει, η διεθνής συμμορία των διαχειριστών του κεφαλαίου, δημιούργησε όλες τις απαραίτητες προϋποθέσεις για να βρει πάλι το πάτημα που χρειάζεται για να αμολήσει τα αφηνιασμένα της σκυλιά. Κι όλ' αυτά στο όνομα της (αστικής) δημοκρατίας, της πολυφωνίας και της διαφύλαξης των ανθρωπίνων δικαιωμάτων.\nΑπό πού να ξεκινήσει κανείς για να αποδομήσει τις σαθρές προφάσεις και τα ανύπαρκτα τους επιχειρήματα; Από τον "πορτοκαλί παράγοντα" κατά τη διάρκεια της εισβολής στο βιετνάμ και τα ολέθρια αποτελέσματα της εκτεταμένης χρήση του (υπολογίζεται ότι οι Αμερικανοί ψέκασαν 80 εκ. λίτρα (!!) από τη συγκεκριμένη ουσία σε 3170 χωριά); Από τα χημικά κατά του Ιράν τη δεκαετία του 80; Από τα αμερικανικά στρατόπεδα εκπαίδευσης των επίδοξων "αγωνιστών της ελευθερίας και της Συριακής επανάστασης"; Tα παραδείγματα είναι δυστυχώς πολλά και δεν έχει κανένα απολύτως νόημα να συνεχίσω να τα απαριθμώ. Αυτό που εύγλωττα φαίνεται όμως από τα πιο πάνω είναι πως αυτοί που ήταν -και συνεχίζουν να είναι- υπεύθυνοι για την πλήρη αποσταθεροποίηση στην περιοχή αλλά και για την ύπαρξη και την χρήση των συγκεκριμένων χημικών ουσιών έρχονται να δακτυλοδείξουν και να μιλήσουν από μια θέση δήθεν ιδεολογικής και ηθικής ανωτερότητας για: "κατάφωρη παραβίαση των διεθνών συμβάσεων", "για απαράδεκτη και καταδικαστέα χρήση όπλων μαζικής καταστροφής". Κάτι που πριν καλά καλά αποδειχτεί ως τέτοιο, αλαλάζοντας έχουν ήδη προσυπογράψει τα δημόσια κατηγορητήρια, έβγαλαν ήδη τα πορίσματα τους και τα επιχειρησιακά τους σχέδια για βομβαρδισμούς έχουν ήδη προχωρήσει.\nΤο προκλητικό αλλά και συνταρακτικό επίσης είναι πως η μόνη ένδειξη και η μόνη φωνή από τα Ηνωμένα 'Έθνη σε σχέση με τη χρήση σαρίν ήρθε από το στόμα της Κάρλα Ντελ Πόντε (μέλος της ανεξάρτητης αρχής των Ηνωμένων Εθνών για τον εμφύλιο στη Συρία) και η αλήθεια δεν είδα εκεί πέρα κανενός το αυτί να ιδρώνει. Ούτε φυσικά των ίδιων των ΗΕ (σαν βασικό όργανο της εξωτερικής πολιτικής των ΗΠΑ βεβαίως), ούτε του κ. Yes we Scan (φαντάζομαι οι κόκκινες γραμμές τον Μάη δεν υφίσταντο όπως φυσικά και οι παραβιάσεις του διεθνούς δικαίου) ούτε του "αριστερού" προέδρου Ολάντ (ο "άνεμος αλλαγής"..όπως θα έλεγαν οι του συ.ριζ.α) και πάει λέγοντας.\nΤο ζήτημα που εγείρεται είναι άλλο. Ποια επεκτατική ανάγκη εξυπηρετεί ο βομβαρδισμός της Συρίας; Ποια γεωπολιτικά παιχνίδια παίζονται από τα δυο αντιμαχόμενα στρατόπεδα (ΗΠΑ-Ρωσία/Κίνα) μαζί με τους συμμάχους τους και τι προσπαθεί ο καθένας απ' αυτούς να κερδίσει; Αυτές οι ερωτήσεις πρέπει να απαντηθούν γι' αρχή. Όλα τ' άλλα είναι απλά απεγνωσμένες προσπάθειες αποπροσανατολισμού, κοροϊδίας και εμπαιγμού με εκατόμβες θυμάτων και καταρράκτες αίματος στο φόντο!\nΚαι επιμένω στο πιο πάνω αφού στα πλαίσια της γενικευμένης καπιταλιστικής κρίσης που βιώνουμε τα 5 τελευταία χρόνια, δεν μπορεί παρά το συγκεκριμένο επεισόδιο των ενδοιμπεριαλιστικών συγκρούσεων, εκτός άλλων, να σηματοδοτεί και επίσημα πλέον το τέλος της μεταψυχροπολεμικής πρωτοκαθεδρίας των ΗΠΑ σαν η παγκόσμια ισχυρή ηγεμονική "σταθερά". Δεν μπορεί πλέον μόνη να σηκώσει την παντιέρα του "εκδημοκρατιστή", του "απελευθερωτή" όπως πχ. είχε κάνει στο Ιράκ, όπου ρητά είχε αποφασίσει πως με ή χωρίς την σύμφωνη γνώμη των ΗΕ και με ή χωρίς συμμαχίες η εισβολή θα γινόταν (Οκτώβρης 2002).\nΚαι ακόμη και αν συνεχίσει τελικά στο μοναχικό δρόμο των βομβαρδισμών η θέση της αδιαμφισβήτητα πλέον έχει αποδυναμωθεί.\nΌλα τα προηγούμενα φυσικά συμβαίνουν στο επίπεδο της βιτρίνας. Από πίσω με ταξική συνέπεια σιγοβράζει το κεφάλαιο (και οι προπαγανδιστικοί του μηχανισμοί) συνεχίζοντας το ολομέτωπο τσάκισμα κάθε μορφής αγώνα και αντίστασης και τον ανηλεή πόλεμο στην εργατική τάξη σε μια προσπάθεια του να αναδιαμορφωθεί και να ανασυγκροτηθεί επιστρέφοντας πίσω στα παραμύθια προ 2008 για "αέναους ρυθμούς ανάπτυξης" κτλ. Πιο συγκεκριμένα αυτό που βιώνει το προλεταριάτο είναι η συνεχής υποτίμηση της αξίας της εργατικής του δύναμης, ξεπούλημα της δημόσιας περιουσίας, επαναλαμβανόμενες ενέσεις ρευστότητας τρισεκατομμυρίων στον χρηματοπιστωτικό τομέα εις βάρος των δημοσίων ταμείων, εκφασισμός, θεωρίες των δύο άκρων, δαιμονοποίηση, στοχοποίηση και βίαιη καταστολή (με βάση το δόγμα της "μηδενικής ανοχής") σε οτιδήποτε έρχεται να διαταράξει την κανονική/κανονιστική αφήγηση και πάει λέγοντας.\nΓια μια μερίδα της εργατικής τάξης αυτό που ξετυλίγεται μπροστά της είναι ξεκάθαρο. Άλλα κομμάτια της παλεύουν να αλλάξουν δέρμα, άλλα σιωπούν, άλλα βλέπουν τον ουρανό και άλλα στέκονται με μίσος στην απέναντι όχθη.\nΟι πόλεμοι, αυτά που συμβαίνουν γύρω μας, στις ζωές μας και αυτά που ενδεχομένως να συμβούν στο άμεσο μέλλον, δεν είναι τίποτα άλλο από τη "δημιουργική καταστροφή" που επιβάλλει σαν αναγκαιότητα ο καπιταλισμός στις κοινωνίες. Αυτό δηλαδή που χρειάζεται για να συνεχίσει να επιβιώνει στις δικές μας πλάτες, στο δικό μας ιδρώτα, στις δικές μας ζωές και τελικά στο δικό μας θάνατο.\nΩς πότε όμως θα έχουν τα κορμιά και τις ζωές μας σαν δεδομένα; Ως πότε θα υπάρχει αυτή η "εκκωφαντικά" σιωπηρή συναίνεση; Αυτές είναι οι σκέψεις που θα πρέπει να μας απασχολήσουν άμεσα. Ειδάλλως, οι εναλλακτικές είναι περιορισμένες στην εξής μια: Πρόσω ολοταχώς με κεκτημένη ταχύτητα για σύγκρουση με το τρέιλερ που έρχεται κατά πάνω μας!\nΆρα είτε θα αλλάξουμε δρόμο και κατεύθυνση παίρνοντας το τιμόνι στα δικά μας χέρια είτε θα ψάχνουμε το "μαύρο κουτί" μέσα στα συντρίμμια. Αν φυσικά μας έχουν μείνει μάτια μετά την σύγκρουση..\n*εξαιρούνται φυσικά οι συνεχιζόμενες εναέριες επιδρομές με drones που φαίνεται δεν έχουν κοπάσει λεπτό εδώ και τουλάχιστον μια δεκαετία..\nAphorism No. 20\n0 σχόλια στις 9:14 π.μ.\n'..the straight line is now regarded as the shortest distance between two people, as if they were points.'\nαπόσπασμα από αφορισμό Νο. 20, Μinima Μoralia, Τ. Adorno\nΚαμία πολυπλοκότητα καμιά ιστορικότητα. Πού και πώς εξάλλου να χωρέσει ο αναστοχασμός και η διαλεκτική σκέψη σ΄ένα περιβάλλον όπου η κυρίαρχη αφήγηση μιλάει για "καιρικά φαινόμενα", "θυσίες", "για εξ αποκαλύψεως σωτήρες" κτλ.\nΠασχίζουν να μας πείσουν οι αστοί και οι παρατρεχάμενοί τους ότι βρεθήκαμε σ' αυτόν τον κόσμο μέσα από διαδικασίες παρθενογένεσης. Αποκομμένοι από το παρελθόν-άρα και το μέλλον-καταδικασμένοι να ζούμε σ ένα φαύλο προκάτ παρόν, κομμένο και ραμμένο στα μέτρα τους.\nΠροφανώς έχουμε βιώσει αναρίθμητες ήττες-σε πολλά επίπεδα, εξού και ο χώρος για την πιο πάνω φλυαρία. Μια φλυαρία φυσικά που δεν βιώνεται απλά ως τέτοια, αλλά και σαν πραγματικότητα (διότι τι άλλο μπορεί να είναι οι ορδές των ανέργων, των μεταναστών, των ανασφάλιστων, των "κολασμένων της γης";;).\nΗ εργατική τάξη, είτε αυτή βρίσκεται στα εργοστάσια, είτε στα πανεπιστήμια, είτε στα νοσοκομεία, είτε πίσω από ένα γραφείο εγκλωβίστηκε στα ανιστορικά παραμύθια της νομενκλατούρας, του "θεαματικού", του φασισμού/νεο-ναζισμού και του ρεφορμισμού της ενσωμάτωσης (call me σοσιαλδημοκρατία..).\nΔεν είμαι ούτε αισιόδοξος ούτε απαισιόδοξος για τις εξελίξεις.\nΕίμαι όμως ταξικά συνειδητοποιημένος για το ρόλο του προλεταριάτου, σαν ραχοκοκκαλιά της ιστορίας, σαν καταλύτης και σαν διαμορφωτής.\nΚαι επιστρέφοντας στην αρχή, συνδυάζοντάς την με την 6η θέση του Μαρξ για τον Φόιερμπαχ1, η ανθρώπινη ουσία δεν είναι ούτε πρέπει να καταλήξει αυτιστική, σημειακή. Αντίθετα, είναι 'το σύνολο των κοινωνικών σχέσεων' από τις οποίες καθορίζεται και καθορίζει και σαν τέτοια θα πρέπει να αντιμετωπιστεί και επαναστατικά να μετασχηματιστεί.\n1. '..η ανθρώπινη ουσία δεν είναι μια αφαίρεση που ενυπάρχει μέσα στο απομονωμένο άτομο. Στην πραγματικότητά της είναι το σύνολο των κοινωνικών σχέσεων...' Μαρξ, 1845.\nΑγαπημένο χρώμα: Κόκκινο\n1 σχόλια στις 3:33 μ.μ.\nΘα μάθεις να χαρμανιάζεις\nστον καπνό της ιστορίας\nΘα χασκογελάς όταν θα σου κόβουνε\nΘα σε ξεθάψουν λίγο πριν να πεθάνεις\nγια να ρωτήσουν "Πώς δεν πέθανες ακόμα;"\nΘα σ' ευλογούν με δοξασίες απ' τον επικήδειο\nΚι όταν θα τελέψουν όλα τούτα\nΘα σε ντύσουνε στο "περίπου" (το αγαπημένο σου χρώμα)\nπεριμένοντας την επόμενη..\nΦαίνονται καλά προετοιμασμένοι(;),\nτο αγαπημένο της χρώμα είναι το κόκκινο..\n1 σχόλια στις 5:04 μ.μ.\nΘα ήθελα να είχα λέξεις.\nΌχι πάρα πολλές\nΤόσες όσες χρειάζονται\nΝα σου πω όσα άφησα,\nφοβούμενος την μυρωδιά σου\n1 σχόλια στις 1:39 μ.μ.\nTo ΜΟΝΕΥ, γνήσιο techno της νουάρ ποντιακής παράδοσης, είναι μια ιστορία από τα παλιά τοποθετημένη στο αόριστο μέλλον της μπαγκαζιέρας μιας XT 650 supermoto, εξιστορημένη με απόλυτη πιστότητα 95%. Πνευματική παρθενογέννηση του άστοργου Τάκη Σιδερίδη, καταδιώκει ευσυγκίνητους μπάτσους, βαποράκια με τσαγανό, πρώην παλαιστές με επιχειρηματικό μυαλό, νομάρχες σκέτους, ένας τραγικός διαγωνισμός ομορφιάς, ακόμη και ρώσους ελεύθερους σκοπευτές με To ΜΟΝΕΥ, γνήσιο techno της νουάρ ποντιακής παράδοσης, είναι μια ιστορία από τα παλιά τοποθετημένη στο αόριστο μέλλον της μπαγκαζιέρας μιας XT 650 supermoto, εξιστορημένη με απόλυτη πιστότητα 95%. Πνευματική παρθενογέννηση του άστοργου Τάκη Σιδερίδη, καταδιώκει ευσυγκίνητους μπάτσους, βαποράκια με τσαγανό, πρώην παλαιστές με επιχειρηματικό μυαλό, νομάρχες σκέτους, ένας τραγικός διαγωνισμός ομορφιάς, ακόμη και ρώσους ελεύθερους σκοπευτές με οικογενειακά ζόρια, ενώ στο μάτι του αναγνώστη μια βαλίτσα με τηλεοπτικά κέρδη, ένα Luger περίστροφο, ένα ημι-αυτόματο PSG 1 και η φρέσκια πένα ενός πόντιου κόνδορα που ψάχνει να τραβήξει από την νεοελληνική έρημο χαρακτήρες και ήρωες με αντίτιμο λογικό. Υπάρχει και μια γυναίκα. Ορφανή. Το τέλος το γνωρίζετε καλά κι ας μη το αναγνωρίζετε, θέμα δικό σας και του ευσυνείδητου εξομολογητή σας , μα τη διαδρομή μέχρι εκεί σίγουρα δεν θα τη λησμονήσετε κι ας μην έχετε πληρώσει για το εισιτήριό σας.\nΤο MONEY εκδίδεται σε σαμουά χαρτί 80γρ. και εξώφυλλο Modigliani 260γρ. χωρίς αυτιά από δύο σπονδυλωτούς φίλους της FORGERY PUBLICATIONS χάρη σε έναν τρίτο άσπονδο και τη χρηματοδότηση ακόμη περισσότερων. Διαβάζεται το χειμώνα στο λερναίο μετρό της Θεσσαλονίκης με κονιάκ με μια φλούδα πορτοκάλι και ηλεκτρονικό τσιγάρο, ενώ διατίθεται από κεντρικά βιβλιοπωλεία και περιφερειακούς φίλους προς 4 Ευρώ το αντίτυπο\nΠέρασε ο καιρός για επιλογές;;\n2 σχόλια στις 7:45 μ.μ.\nEvery night there is a voice whispering a lullaby in your ear. Sweet, with a velvety texture. You barely even hear it “… the time has passed for choices!” And then you fall asleep, tired with a weary smile on your face. Yes, you are right. The dystopian, the grotesque, the obscene all condensed into one little touch of the absurd.\n“-You better get up son! Your non-life awaits you. It needs you now, more than ever!”\nphoto: by MrKite\nΉ έτσι μας έχουν πει(“..the time has passed for choices!”). Ή καλύτερα εκεί στοχεύουν. Σ’ αυτή καθημερινά την αρένα λοιπόν παίζεται ένα από τα μεγαλύτερα και πιο ύπουλα ίσως «παιχνίδια» που στήθηκαν ποτέ. Πριν προχωρήσουμε λίγο πιο βαθιά, νομίζω οφείλουμε να ξεκαθαρίσουμε μερικές ασάφειες. Για ποιο χρόνο και ποιες επιλογές μιλάμε και ποιοι είναι τελικά αυτοί που «παιδιαρίζουν»(sic).\nΘα ξεκινήσω απ το τέλος. Πόσο βολικό θα ήταν να δακτυλοδείξω , αυτοί, αυτοί κι αυτοί. Για αρκετούς από εμάς είμαι σίγουρος ότι θα ήταν ότι πιο ιδανικό ευχής έργο! Η μετακύληση της προσωπικής ευθύνης στον Α και στο Β, είτε αυτοί αντιπροσωπεύουν άτομα είτε θεσμούς είτε συγκεκριμένες καταστάσεις είναι κάτι που έχει γίνει πλέον έξις φοβερή, πανταχού παρούσα και τα πάντα πληρούσα. Τόσο το έχουμε συνηθίσει που οτιδήποτε άλλο μας ξενίζει ή ακόμη χειρότερα μας τρομάζει. Ο καθένας το τομάρι του μέχρι σ’ ένα σημείο. Στο σημείο που θα πρέπει να αναλάβεις ευθύνες και να επιλέξεις τον κόσμο μέσα στον οποίο θα κουβαλάς αυτό το τομάρι. Ακούγεται παράλογο (ίσως) για τον κάτοικο της Ανδρομέδας. Για τον γήινο του 21ου αιώνα προφανώς όχι. Στο στρεβλωμένο λοιπόν και μπλεγμένο αυτό σκηνικό γυρεύουμε να πάρουμε θέση χάνοντας ήδη όμως ένα μεγάλο στοίχημα. Το στοίχημα της ελευθερίας.\nΠώς όμως φθάσαμε εδώ πέρα; Πώς φθάσαμε δηλαδή να είμαστε τόσο βολεμένα λειψοί; Γιατί δε θέλω να ακούσω κανένα (ο Hobbes εδώ μάλλον θα διαφωνούσε..) να φλυαρεί υπέρ της «φυσικής», της «εγγενούς» -και καλά- του ανθρωπίνου είδους ροπής προς το βόλεμα και την αδράνεια. Άρα ναι, έλλειψη πολλών βαθμών ελευθερίας αλλά σαν αποτέλεσμα όχι μιας αόριστης θεωρητικής κατασκευής αλλά μιας άλλης πιο αντικειμενικής και πιο γενικευμένης πραγματικότητας η οποία ταυτόχρονα γεννάει και διαιωνίζει πχ. τις υπόγειες γραμμές παραγωγής στην Κίνα, στις ΗΠΑ, στην Ευρώπη, 2 παγκόσμιους και αναρίθμητους γνωστούς και άγνωστους πολέμους, τους δηλητηριασμένους επειδή το νερό που έπρεπε να πιούν ήταν μολυσμένο, τον αριθμό αυτών που τους κατέσχεσαν τα σπίτια και τις περιουσίες, αυτούς που δουλεύουν για να επιβιώσουν και όχι για να ζήσουν, αυτούς που γεμίζουν σαν σκουπίδια τους αραχνοΰφαντους και δαφνοστόλιστους λεωφόρους κτλ.. Διότι μπορεί να ακούγονται λίγο άσχετα μεταξύ τους όλα τα προηγούμενα αλλά όλα έχουν ένα κοινό σημείο αναφοράς και μια μεγάλη ζεστή αγκαλιά που τα ενώνει, όπως αυτές που συνηθίζει ο πύθωνας όταν σφιχταγκαλιάζει το θήραμά του. Τον καπιταλισμό και ό,τι αυτός πρεσβεύει πραγματικά, βάζοντας στην άκρη τη βιτρίνα με τις βαρύγδουπες διακηρύξεις του για «δημοκρατία, ανάπτυξη, εξέλιξη» στην οποία όλοι ανεξαιρέτως θα συμμετέχουν «με ισότητα, ισονομία, δικαιοσύνη» μπλα μπλα μπλα.. Νομίζω όλοι τα έχουμε ακούσει παραπάνω από μια φορά να μην τα επαναλάβω!\nΕπίσης, θα πρέπει μια που είμαστε εδώ να δούμε πώς εκφράζεται τελικά η σύγχρονη έννοια της ελευθερίας σ’ αυτό το νεοφιλελεύθερο μοντέλο ανάπτυξης. Πώς ερμηνεύεται και ποιες είναι τελικά οι επιλογές που απομένουν. Είναι νομίζω σαφές πως φορέας της ελευθερίας (ως ιδέας αλλά και ως πραγμάτωσης), μέσα από το οποίο θα οριστεί το πόσο τελικά ελεύθερος είσαι, αποτελείται και από αντικειμενικούς αλλά και από υποκειμενικούς όρους οι οποίοι καθώς εσωτερικεύονται και «στερεοποιούνται» στο επίπεδο της συνείδησης, τροφοδοτούν και δίνουν καύσιμο(ή όχι..) σε κάθε απελευθερωτική αναζήτηση. Έχεις την ελευθερία να επιλέξεις κατά κύριο λόγο μόνο α) μέσω της αναγνώρισης του ποιος είσαι(άρα και τι θέλεις..) β) τι κατέχεις και γ) ποια κουλτούρα και πολιτειακοί/αστικοί νόμοι σε περιορίζουν κάθε φορά. Εδώ νομίζω γίνεται ξεκάθαρο πόσες επιλογές και άρα πόση ελευθερία μας απομένει σήμερα.\nΑς δούμε λοιπόν πιο λεπτομερώς τους πιο πάνω περιορισμούς.Το τι κατέχουμε, νομίζω το πρόσφατο κίνημα του 99% το αποσαφήνισε σε όσους ακόμη έτρεφαν κάποιου είδους ψευδαίσθηση επ’ αυτού. Η κατηγοριοποίηση όμως με αριθμητικά μόνο κριτήρια είναι και ημιτελής και ανεπαρκής. Ο διαχωρισμός δεν είναι τόσο γραμμικός, ούτε θα μπορούσε να είναι. Τι σημαίνει 99%;; Τίποτα απολύτως αν μείνουμε μέχρι εκεί, αφού μέσα σ’ αυτό το 99% υπάρχουν περαιτέρω «εσωτερικοί» διαχωρισμοί οι οποίοι καθιστούν το εν λόγω σύνθημα αδύναμο και «διάτρητο». Ο διαχωρισμός επαναλαμβάνω με αριθμητικά κριτήρια και όχι πολιτικά είναι ανεπαρκής. Δεν είμαστε το 99%! Είμαστε φύσει, αυτοί που παράγουμε τον πλούτο(αλλά δεν μας ανήκουν τα μέσα παραγωγής του πλούτου), αυτοί που η κοινωνική μας θέση μας τοποθετεί στην βάση μιας πυραμίδας όπου η κορυφή της καρπώνεται την υπεραξία αυτού που εμείς δημιουργήσαμε και δημιουργούμε. Αυτός είναι ο ιστορικός και αντικειμενικός(ταξικός) κοινωνικός διαχωρισμός. Έστω όμως! Η αναγνώριση σαν πρώτο βήμα της ύπαρξης αυτού του ετεροβαρούς και διχασμένου κοινωνικού μοντέλου είναι μια αφετηρία.\nΕπιπρόσθετα στα προηγούμενα, σ’ αυτά που μπορεί να κατέχει κάποιος συμπεριλαμβάνεται και ο πλούτος της γνώσης είτε αυτή ονομάζεται τεχνική είτε θεωρητική (απολυτήρια, πτυχία, μεταπτυχιακά..). Η προσβασιμότητα όμως, η εκφυλισμένη αξία (ανταλλακτική) τόσο των απολυτηρίων όσο και των πτυχίων (άρα ή σύνδεση τους με την αγοράàακολουθούν τους νόμους τηςàμεγαλύτερη ζήτηση και μεγαλύτερη μελλοντική μισθολογική εξασφάλισηà πιο ακριβά πτυχίαàπιο λίγοι οι οικονομικά ικανοί να ακολουθήσουν το «χορό») ,καθώς επίσης ο ρόλος των σχολείων και των πανεπιστημίων καθιστούν την απόκτηση μιας οποιασδήποτε μορφής γνώσης και επάρκειας ένα δρόμο γεμάτο εμπόδια, παράδρομους, χαντάκια και αδιέξοδα αποβάλλοντας και αποκλείοντας πολλούς στην πορεία.\nΤο ποιοι νόμοι υπάρχουν, παρά να κάνω αναφορά σε συγκεκριμένο νομικό καθεστώς, είναι πιο σωστό θεωρώ να δούμε ποιος είναι ο εκάστοτε νομοθέτης. Μετά την είσοδο του κοινοβουλίου (κοινοβουλευτική δημοκρατία) στο πολιτικό προσκήνιο-κυρίως μετά τον αγγλικό εμφύλιο δηλαδή- οι νομοθέτες είναι οι «αντιπρόσωποι» του λαού αυτούς δηλαδή στους οποίους παραχώρησε την εξουσία ο λαός πιστεύοντας πως θα τον αντιπροσωπεύουν επάξια στην εξουσία, μιλώντας εδώ κυρίως για τις δυτικές κοινωνίες όπου το καπιταλιστικό μοντέλο ανάπτυξης είναι πλήρως ανεπτυγμένο. Σ’ αυτό το σημείο και σ’ αυτή τη ζεστή φωλιά είναι που γεννιούνται και μεγαλώνουν οι βολεμένες (αφού κάποιος άλλος καλός κύριος/α με προσέχει..) αδρανείς πολιτικά ορδές των ανθρώπων. Είναι πασιφανές όμως ποιος είναι ο διαχρονικός ρόλος των νομοθετών, σε ποιους βάζουν και σε ποιους γυρίζουν την πλάτη, και τι συμφέροντα υπηρετούν με θρησκευτική ευλάβεια. Τα ιστορικά παραδείγματα είναι τόσα πολλά δυστυχώς που δεν έχει νόημα να αναφερθούμε σε κάποιο συγκεκριμένο.\nΚαι μας μένει η κουλτούρα και η αυτογνωσία (θα σχολιάσω μόνο τη διαδικασία αυτογνωσίας αφού πιστεύω πως και στο «φολκλόρ» επίπεδο οι συσχετίσεις και τα δεδομένα είναι περίπου τα ίδια). Εδώ είναι που μπαίνουν σαν σφήνα οι θεσμοί (institutions). Για να αναγνωρίσεις που πατάς και τι γουστάρεις, πρέπει να μασήσεις τροφή που ταΐζουν μόνο τα θηρία (Π.Παυλίδης). Σχολεία, εκκλησία, πατρίδα, έθνη, οικογένεια όλα εμποτισμένα με μύθους, μισές αλήθειες, έχθρες και μίση. Και αφού τα μασήσεις καλά-καλά είσαι «ελεύθερος» (και θηρίο!) να βγεις να ψάξεις και συ (όπως τόσοι άλλοι-για να μη νιώθεις και μοναξιά..) να βρεις αυτό που θα σε ολοκληρώσει. Μέσα από το θέσφατο και το αλάνθαστο των θεσμών «μάθαμε» ποιοί είμαστε πριν μάθουμε από τι είμαστε.\n-Τελικά δε μας είπες! Ποιοι είναι αυτοί;\n-Καλά καλά, μισό..!\nΣκεφτόμουνα τις ανθρώπινες σχέσεις, την αρχέγονη αυτή μεταμορφωτική δύναμη που ασκείται από και σε κάθε άτομο ξεχωριστά έτσι ώστε ταυτόχρονα να ορίζει και να ορίζεται απ’ αυτές. Είτε μέσα από την κατάφαση ενός συμπεριφορικού μοντέλου είτε μέσα από την άρνηση του, οι ανθρώπινες σχέσεις συνεχίζει να τροφοδοτούν με ανεξάντλητη δύναμη το άτομο και την κοινωνία. Μια κοινωνία που σε πείσμα πολλών-κυρίως σύγχρονων κοινωνιολόγων/οικονομολόγων και φιλοσόφων του κώλου- δεν είναι απλά το άθροισμα των μονάδων που την αποτελούν αλλά κάτι πολύ περισσότερο. Είναι αυτό που γεννιέται μέσα από τον κοινό βίο και βίωμα: η ιστορία, είναι η φαντασία, είναι η συλλογικότητα, είναι το παρόν, είναι η αμφισβήτηση, είναι η αγωνία, είναι το πείσμα, είναι η συντροφικότητα, είναι ο αγώνας, είναι η σύγκρουση.. Όλα χαρακτηριστικά της πολυμορφίας και της πολλαπλότητας που χορεύουν το «χορό των μπιζελιών» με το κάθε άτομο ξεχωριστά, ξεπερνώντας έτσι και την αρχική έννοια της πολυμορφίας αλλά και τα ίδια τα άτομα που συμμετέχουν σ’ αυτόν. Καμιά σοβαρή λογικο/φιλοσοφική προσέγγιση δεν μπορεί να δημιουργήσει απόλυτα ορθό και τελικό ερμηνευτικό πλαίσιο. Πάντα έρχεται η επόμενη να δείξει τις αδυναμίες και τα λάθη της. Και όμως τόλμησαν μερικοί γελοίοι να μιλήσουν για το «τέλος της ιστορίας»(Fukuyama) και την απελευθέρωση του ανθρώπου. Αυτοί οι ίδιοι οι οποίοι επένδυσαν (Leo Strauss) στο μύθο μιας χωρίς όρους κοινωνικής συναίνεσης, αυτοί που αποθέωσαν τον ατομισμό, ήρθαν να διακηρύξουν με περίσσιο θράσος το τέλος της επιλογής και παράλληλα το τέλος της κοινωνίας(Maggie).\nΚαι ερχόμαστε στο σήμερα μετά από τόσο καιρό να δούμε τι πήγε λάθος και συνεχίζουμε να κοιτάμε με τα μυωπικά γυαλιά όχι της ιδεολογία, όπως ο ποπ-αρτίστας Zizek συνηθίζει να λέει, αλλά μ’ αυτά που εστιάζουν πάνω στο θεαματικό και στο χυδαίο, στο ψόφιο και στο μελλοθάνατο. Το καθησυχαστικό διπλό ελιξίριο που συνδυάζει αρχικά λίγα λεπτά αυταρέσκειας, αυνανισμού και ηδονής (σαδομαζοχιστικής) με σκοπό το νανούρισμα(Sleep now in the fire-RATM) και τον σάπιο εφησυχασμό. Συνεχίζουμε να κοιτάμε με σφραγισμένα μάτια συνειδητοποιώντας το θέαμα και θεαματοποιώντας τη συνείδηση(G. Debord).\nΕδώ θα κάνω μια μικρή παρένθεση. Η ιστορία δεν τελείωσε επειδή πολύ απλά ακόμα δεν άρχισε(παραφράζοντας τον Marx). Και αυτό φαίνεται κάθε μέρα, σ’ ένα πλανήτη για όλους, «όλοι» πλέον είναι η μειονότητα και η πλειονότητα δεν έχει καν όνομα. Δε θα μιλήσω για την ασυδοσία των λίγων ούτε για τις δομικές αναδιαρθρώσεις της αγοράς που «πρέπει» να γίνουν. Αυτά είναι τα τσιτάτα των απολογητών ενός προ-ιστορικού καταρρέοντος (einsturzende) κόσμου.\nΘα μιλήσω για την ιστορική συγκυρία, και τα ρήγματα που έχει προκαλέσει σ’ αυτό το χρυσελεφάντινο κοινωνικοοικονομικό οικοδόμημα της αντίφασης, του παραλογισμού και της ανισότητας. Βρισκόμαστε στη μέση μιας βαθιάς συστημικής κρίσης, που δε φαίνεται να εξομαλύνεται στο άμεσο μέλλον. Όλες οι γνωστές λύσεις και τεχνάσματα αποτυγχάνουν το ένα μετά το άλλο αφήνοντας εκτεθειμένους και γελοιοποιημένους όλους τους ειδήμονες και όλους τους γκουρού του οικονομολογισμού. Μέσα σ’ αυτή τη στιγμή είναι που επιτελείται η απομυστικοποίηση και η φανέρωση του γυμνού πλέον ψέματος. Ενός ψέματος που θα πρέπει να πάψει να μας αντιπροσωπεύει και να μας ψευδο-ικανοποιεί σπρώχνοντάς μας παράλληλα να φυσήξουμε το καντήλι του για να σβήσει. Αυτό δε σημαίνει επ’ ουδενί ότι θα σβήσει τελικά! Κάθε άλλο, ιστορικά μας απέδειξε ότι βρίσκει τρόπους να μπαλώνει τις τρύπες και να τα φέρνει βόλτα με το ένα ή τον άλλο τρόπο.\nΗ μοναδική στιγμή που θα σταματήσει να αναπαράγεται και να επιβιώνει είναι όταν θα ξεκινήσει να αναπαράγεται από εμάς μια άλλου είδους πολιτική σκέψη και ένα άλλου είδους κοινωνικό φαντασιακό. Πριν και πάνω όμως απ’ αυτό χρειάζεται να κινητοποιηθούμε, χρειάζεται να σταματήσουμε να παραμυθιαζόμαστε και να ακούσουμε. Να ακούσουμε τις οχλοβοές και τα βογγητά του παρελθόντος και να τα συνδυάσουμε με τον εκμαυλισμό, τον πόνο και την μιζέρια του παρόντος. Μόνο αν βρεθούμε, αν γνωριστούμε και αν ακούσει ο ένας τον άλλο υπάρχει μέλλον.\nΓια να μιλήσουμε όμως αυτή τη γλώσσα, όπως και με την ίδια την ιστορία της εξέλιξης της γλώσσας per se, πρέπει επαναλαμβάνω πρώτα να σηκωθούμε από ‘κει που βρισκόμαστε για να περπατήσουμε, να κινηθούμε, να απαιτήσουμε, να φωνάξουμε και να συγκρουστούμε. Οφείλουμε να σαμποτάρουμε την ομαλότητα και να δημιουργήσουμε καινούργια ρήγματα (με καταλήψεις, με γενικές απεργίες, με..) μακριά από συνδικαλιστικές, κομματικές ή όποιες άλλες χυδαίες πολιτικάντικες σκοπιμότητες. Η ιστορική συγκυρία έχει ανοίξει δρόμους και επιλογές οι οποίες μπορούμε-και πρέπει-να αρπάξουμε απ’ τα μαλλιά. Εφορμώντας στον ουρανό θα γεννιούνται οι καινούργιες ανάγκες και οι αντίστοιχες καινούργιες λύσεις.\nΚαι τέλος, αντιστρέφοντας τον Έλιοτ, αυτός ο κόσμος δε θα χαθεί με ένα λυγμό αλλά με ένα κρότο!\nΈτσι όπως γεννήθηκε!\n Πρέπει να τελειώνουμε όμως με την έννοια της διαστρεβλωμένης προσωπικής ευθύνης -η οποία δρα και αποτρεπτικά και παραλυτικά με το αυτοενοχικό- για να μπορέσουμε να δούμε λίγο πιο καθαρά μπροστά μας. Και εξηγούμαι. Ο παρών κοινωνικός σχηματισμός και διαστρωμάτωση προαποκλείει κάθε έννοια ενότητας κυρίως αν δούμε ποιοι κατέχουν στα χέρια τους το μεγαλύτερο μερίδιο του παγκόσμιο πλούτου και ποιοι όχι, και άρα με ποιο αντίστοιχο τρόπο διαβαθμίζεται η προσωπική ευθύνη. Με άλλα λόγια παρά τις αγωνιώδεις προσπάθειες μερικών ταχυδακτυλουργών του περιοδεύοντος θιάσου του καπιταλισμού(πχ. η ώρα της γης-κλείνεις το διακόπτη του ηλεκτρικού για μια ώρα τάχα για να σώσεις τη γη μιλώντας στο υποσυνείδητο: ΕΣΥ να την ΣΩΣΕΙΣ αφού ΕΣΥ την ΚΑΤΑΣΤΡΕΦΕΙΣ και άρα ΕΣΥ φέρεις ακέραια την ΕΥΘΥΝΗ ) να μας εξισώσουν η πραγματικότητα κάθε φορά θα υπαγορεύει άλλα. Όχι! εγώ και καμπόσοι άλλοι (η πλειονότητα) δεν έχουμε την ίδια ευθύνη με το αφεντικό πχ. S. JobbsV, W. Buffett, Murdoch, Βαρδινογιάννης, Κόκκαλης, Σιακόλας, Παρασκευαίδης και πάει λέγοντας που, πεινασμένος όντας για κέρδος και άρα επέκταση της επιχειρηματικής του δραστηριότητας, καταπίνει εκθετικά περισσότερους φυσικούς πόρους από ότι ο καθένας μας θα μπορούσε σε καμιά 1500 χρονάκια!!\n με κοινωνικούς αλλά και ατομικούς όρους\n Σχόλιο του Μαρξ σε γράμμα του στον Dr. Kugelmann όσων αφορά την Παρισιανή Κομμούνα, 1871\nΑπό το ποίημα «Οι Κούφιοι Άνθρωποι»\nΕτικέτα: Οι ''δικές'' μου λέξεις


ΠΥΘΑΓΟΡΕΙΑ ΑΡΙΘΜΟΛΟΓΙΑ – Harmony Team\nΟι αριθμοί μέσα τους κρύβουν κάτι μαγικό. Είναι τόσο καταπληκτικό και περίεργο μαζί, πώς οι αριθμοί καταφέρνουν να αποκαλύπτουν τόσα πράγματα για τον χαρακτήρα ενός ανθρώπου, τις αδυναμίες του και φυσικά τα ταλέντα του, κάνοντας τον άνθρωπο να τονίσει τα ταλέντα του, να πολεμήσει όσο μπορεί τις αδυναμίες του και να μάθει και τα λάθη του ή τα γεγονότα στη ζωή του. Η Αριθμολογία δίνει απλά την γνώση, αλλά εμείς έχουμε την ελευθερία βούλησης και σκέψης να υπερπηδήσουμε τυχόν εμπόδια. Κατανοώντας την ερμηνεία των αριθμών μας δίνεται η ευκαιρία να μην υποφέρουμε στην ζωή μας αλλά να την κυβερνάμε εμείς οι ίδιοι και να δεχόμαστε τις καταστάσεις όπως έρχονται.\nΕίναι βασικό να κατανοηθεί ότι η Αριθμολογία δεν είναι πρόβλεψη, είναι ένα είδος αυτογνωσίας που θα μας επιτρέψει να «διαβάσουμε» πολύ καλά τον εαυτό μας, να τον γνωρίσουμε, να μάθουμε τις αιτίες των πόνων μας και των δυσκολιών μας.\nΣτόχος της δεν είναι να μας επαινέσει ή να μας απογοητεύσει ή να μας πει το μέλλον αλλά να μας δώσει την γνώση των αριθμών έτσι ώστε εμείς να αξιοποιήσουμε με τον καλύτερο δυνατό τρόπο τις δυνατότητές μας για να αντιμετωπίσουμε τις δυσκολίες που έρχονται στην ζωή μας.\nΒΑΣΙΚΟΙ ΑΡΙΘΜΟΙ :\nΑΡΙΘΜΟΣ ΨΥΧΗΣ :\nΟ αριθμός ψυχής είναι ένας από τους σημαντικότερους αριθμούς, γιατί εκφράζει αυτό που επιθυμεί η καρδιά σας, τη λαχταράτε βαθιά μέσα σας, οι μυστικές σκέψεις και επιθυμίες σας. Δίνει ένα πλαίσιο για να καταλάβετε σε βάθος τον εαυτό σας, δείχνει τον εσωτερικό δρόμο που καλό θα ήταν να ακολουθήσετε. Εκείνο που θα πρέπει να θυμάστε είναι ότι ο αριθμός ψυχής συνεργάζεται με όλους τους άλλους βασικούς αριθμούς. Για να υπάρχει ισορροπία, είναι σημαντικό να ενσωματώσετε τον αριθμό ψυχής στο συνολικό ενεργειακό σας πρότυπο.\nΟ αριθμός πεπρωμένου δείχνει σε τι θα πετύχουμε περισσότερο σ’ αυτή τη ζωή. Μας λέει την καλύτερη δυνατή κατεύθυνση, τα κύρια επιτεύγματά μας και τον τρόπο πραγματοποίησης των ονείρων μας. Περιγράφει τον τομέα της ζωής σας που καλό θα ήταν να εξερευνήσετε, να αναπτύξετε και να αγκαλιάσετε, προκειμένου η ψυχή σας να αναπτυχθεί, να φτάσει στο πλήρες δυναμικό της σ’ αυτή τη ζωή και τέλος να αγγίξετε την ολοκλήρωση.\nΟ αριθμός προσωπικότητας σας παρουσιάζει τον εαυτό σας όπως τον βλέπουν οι άλλοι, είναι αυτό που θυμούνται μετά από μία πρώτη συνάντηση μαζί σας. Φυσικά αυτό που βλέπουν οι άλλοι μπορεί να μην αντικατοπτρίζει αυτό που πραγματικά είστε, τον εσωτερικό σας εαυτό δηλαδή, όπως αποκαλύπτεται μέσα από τον αριθμό ψυχής.\nΤο μονοπάτι της ζωής είναι το μεγαλύτερο μάθημα που πρέπει να μάθουμε σ’ αυτή την ενσάρκωση. Είναι η κεντρική εστίαση της ανθρώπινης ύπαρξης. Περιγράφει τις ευκαιρίες που θα παρουσιαστούν καθώς και τα διάφορα εμπόδια που θα πρέπει να βιώσει το άτομο στην ενσάρκωση αυτή.\nΟ αριθμός αυτός δείχνει τις επαγγελματικές σας δυνατότητες, τις έμφυτες ικανότητες και τα ταλέντα σας. Αν νιώθετε ότι είστε σε λάθος δρόμο πρέπει να δείτε τι έχει να σας πει ο αριθμός πορείας ζωής για σας. δείχνει τους τομείς στους οποίους θα διακριθείτε ακόμα και χωρίς εκπαίδευση. Μπορείτε να βασιστείτε σε αυτή την ενέργεια σαν πηγή δύναμης και λειτουργεί αλληλένδετα με τον αριθμό πεπρωμένου. Ο αριθμός πορείας ζωής καθορίζει το γενικό τόνο της εμπειρίας της ζωής.\nΟ αριθμός ωριμότητας που ονομάζεται και αριθμός πραγματικότητας, αριθμός της συνειδητοποίησης, αριθμός της δύναμης, απώτερος στόχος ή αριθμός του αληθινού εαυτού, μιλά για την φύση του αληθινού μας εαυτού. Δείχνει Τι μπορούμε να περιμένουμε στο δεύτερο μισό της ζωής μας και πως μπορούμε να ερμηνεύσουμε τη συνδυασμένη ενέργεια του αριθμού πεπρωμένου και της πορείας ζωής. Καθώς μεγαλώνετε και ωριμάζετε, η ενέργεια αυτού του αριθμού θα γίνει η κύρια δύναμη της ζωής σας.\nH βαθύτερη δύναμη του αριθμού αυτού αρχίζει να βγαίνει στην επιφάνεια γύρω στα 35 με 40 και αναδύεται καθώς καταλαβαίνετε καλύτερα τον εαυτό σας. Μέχρι τα 50 έχετε μπει πλήρως στην δόνηση του αριθμού. Το δώρο της ωριμότητας είναι ότι δεν σπαταλάτε χρόνο και ενέργεια σε πράγματα που δεν συμβάλλουν προς τον υπέρτατο στόχο της ζωής σας. Αν και η επιρροή του αριθμού αυτού δεν φτάνει την πλήρη έντασή της, πριν τα 50 περίπου χρόνια μας, τα χαρακτηριστικά του γίνονται αισθητά από μικρή ηλικία. Αυτό συμβαίνει γιατί πάντα θα υπάρχει κάποια αντίληψη της αληθινής εσωτερικής σας φύσης, μια κατανόηση της ψυχικής σας ενέργειας. Ο αριθμός ωριμότητας θα δείξει την επιρροή του στις πιο σημαντικές στιγμές και επιρροές της ζωής σας, θα εμφανίσει την αληθινή σας δύναμη, την ανώτερη ανάπτυξή σας και τον πραγματικό σας στόχο στη ζωή.\nΣτην πνευματική αριθμολογία υπάρχει η πεποίθηση ότι η ψυχή μας επέλεξε τη συγκεκριμένη μέρα για να γεννηθεί, επειδή αυτή η μέρα αντικατοπτρίζει όσα χρειαζόμαστε για να εκπληρώσουμε το πεπρωμένο μας σε αυτή τη ζωή. Αυτός ο αριθμός δείχνει ένα ιδιαίτερο ταλέντο που διαθέτετε αλλά και το συγκεκριμένο μάθημα που προσπαθείτε να μάθετε σε αυτή τη ζωή. Είναι μία υποεστία στην Πορεία της Ζωής. Επηρεάζει τα μεσαία χρόνια της ζωής, συγκεκριμένα από τα 28 μέχρι τα 56 περίπου.\nΤελειώσαμε με τους βασικούς αριθμούς και τώρα θα δούμε εξάρσεις και προκλήσεις ….\nΕΞΑΡΣΕΙΣ ΚΑΙ ΠΡΟΚΛΗΣΕΙΣ\nΟι αριθμοί των εξάρσεων αποκαλύπτουν τις δυνατότητές μας για επιτυχία, μας δείχνουν το δρόμο που έχουμε μπροστά μας, καθώς και το δρόμο που βρισκόμαστε τώρα. Ο καθένας αντιπροσωπεύει μια σαφή περίοδο στην ζωή μας στην οποία κυριαρχεί ένα συγκεκριμένο μοτίβο. Κάθε αριθμός δείχνει την νοοτροπία και την προσπάθεια αυτή την περίοδο, ενώ η μεταξύ τους συνεργασία μας βοηθά να πραγματοποιήσουμε το πεπρωμένο μας.\nΟι εξάρσεις μας διδάσκουν πως θα ζούμε με την μικρότερη δυνατή αντίσταση. Μας δείχνουν προς τα πού να κινηθούμε για να εκδηλώσουμε τον καλύτερο δυνατό εαυτό μας. Κάθε έξαρση απαιτεί να ζήσουμε σύμφωνα με τις ιδιότητες που δείχνει ο αριθμός αυτής της έξαρσης. Θα εμφανιστούν οι κατάλληλες περιστάσεις που θα μας αναγκάσουν να ζήσουμε σύμφωνα με τα στοιχεία έξαρσης.\nΓια να ολοκληρωθούμε στην διάρκεια της ζωής μας πρέπει να αντιμετωπίσουμε και να αναστρέψουμε μερικά βασικά μας ελαττώματα. Συγκεκριμένα πρέπει να ανταπεξέλθουμε σε 4 προκλήσεις. Η γνώση του αριθμού προκλήσεων μπορεί να αλλάξει καθοριστικά τη ζωή σας. Αντί να κάνετε τα ίδια λάθη και να προκαλείται προβλήματα στον εαυτό σας, αν ξέρετε και αντιμετωπίσετε τους αριθμούς πρόκλησης, θα δείτε ότι η ζωή σας θα αρχίσει να ρέει με ένα φυσικό ρυθμό, αντί να προχωρεί σπασμωδικά με εξάρσεις και αποτυχίες.\nΟι αριθμοί πρόκλησης θα σας δώσουν την ευκαιρία να καταλάβετε τα κύρια μαθήματα που ήλθατε να μάθετε και με αυτό τον τρόπο θα ανακαλύψετε το μοναδικό πλάνο της ζωής σας που ενεργοποιήθηκε από την ημέρα της γέννησής σας. θα ανακαλύψετε, τέλος, το δικό σας κοσμικό κωδικό που θα σας επιτρέψει να ζήσετε αυτή τη ζωή καλά. Οι τέσσερις αριθμοί πρόκλησης δείχνουν αυτό που πρέπει να αντιμετωπίσετε για να φτάσετε στο υψηλότερο σημείο της κάθε έξαρσης. Μπορείτε να φανταστείτε τους αριθμούς προκλήσεως σαν τις πόρτες που πρέπει να περάσετε, για να μπορέσετε να ανεβείτε τη σπειροειδή σκάλα της προσωπικής σας ανέλιξης.\nΟι αριθμοί πρόκλησης δεν είναι κάτι που πρέπει να ξεπεράσουμε, αλλά μάλλον κάτι που πρέπει να γίνουμε. Όταν συναντάμε δυσκολίες, όλοι μας προτιμάμε να αποφύγουμε την κατάσταση ή να αντισταθούμε στην ευκαιρία που μας δίνει αυτή η πρόκληση. Όμως η αντίσταση δεν βοηθά, γιατί αυτός ο αριθμός απαιτεί να δώσουμε προσοχή και να μάθουμε το μάθημα ακόμη και αν δεν το θέλουμε.\nΚΑΡΜΙΚΑ ΧΡΕΗ :\nΤι είναι οι καρμικοί αριθμοί:\nΟι καρμικοί αριθμοί αντιπροσωπεύουν τα μαθήματα ζωής που δεν έχουμε μάθει ακόμα και έτσι τα επαναλαμβάνουμε ξανά και ξανά, λες και μας τα επιβάλλει το πεπρωμένο μέχρι να το μάθουμε.\nΣτην εσωτερική βιβλιογραφία το κάρμα θεωρείται ο συμπαντικός νόμος του αιτίου και του αποτελέσματος, ο οποίος εφαρμόζεται σε πολλούς κύκλους επαναγέννησης. Με λίγα λόγια, η εκδήλωση του κάρμα μπορεί να διαρκέσει πολλές ζωές. Η ψυχή του ατόμου γεννιέται ξανά και ξανά σε διαφορετικά σώματα και σε κάθε ενσάρκωση επεξεργάζεται το κάρμα που έχει συσσωρεύσει. Το κάρμα είναι ένας όρος που χρησιμοποιείται για να εκφράσει τις παρελθοντικές σκέψεις ή τις πράξεις, οι οποίες εμφανίζονται στο παρόν και ζητούν επιδιόρθωση. Θα μπορούσαμε να πούμε ότι έρχεται κάποια στιγμή για να πληρώσουμε αυτά που «χρωστάμε».\nΚΑΡΜΙΚΑ ΜΑΘΗΜΑΤΑ: ( ιδιότητες που καλό θα ήταν να αναπτύξεις)\nΕκτός από τους Καρμικούς αριθμούς, συναντάμε και τα Καρμικά Μαθήματα, τα οποία μπορεί να είναι στον καθένα μας από ένα έως και εννέα και μας δίνουν σημαντικές πληροφορίες για πτυχές του χαρακτήρα μας, που μπορούμε να αλλάξουμε, να «δουλέψουμε». Το γεγονός ότι κάποιοι αριθμοί δεν είναι παρόντες, δηλώνουν ιδιότητες που δεν υπάρχουν καθόλου στην προσωπικότητά μας ή τουλάχιστον είναι σε μειωμένο βαθμό – διότι πάντα παίζουν ρόλο και τα υπόλοιπα στοιχεία που προκύπτουν από μια ολοκληρωμένη ανάλυση.\nΚάθε αριθμός λοιπόν που λείπει είναι ένα Καρμικό Μάθημα, ‘ένα πολύτιμο μήνυμα, που μας πληροφορεί για τυχόν εμπόδια που μπορεί να αντιμετωπίσει κάποιος και για το ποιους κανόνες συμπεριφοράς μπορεί να ακολουθήσει για να διευκολύνει τον δρόμο του. Όσο λιγότερα μαθήματα έχει κανείς, τόσες λιγότερες μάχες έχει να δώσει με τον ίδιο του τον εαυτό.\nΟ αριθμός προσωπικού έτους μπορεί να μας δείξει πώς να αποφεύγουμε τις δυσκολίες, να προετοιμαστούμε για τα γεγονότα που έπονται, όπως και να μας αποκαλύψει τι μπορούμε να περιμένουμε σε αυτό το 12μηνο κύκλο. Το προσωπικό έτος ξεκινάει από τον Ιανουάριο κάθε χρονιάς αλλά μπορεί να αρχίσετε να αισθάνεστε περισσότερο την ώθηση και τον σκοπό περισσότερο κοντά στα γενέθλιά σας και έπειτα.\nΟ Αριθμός Ανάπτυξης μας λέει πως μπορούμε να αναπτυχθούμε, καθώς κινούμαστε στο δρόμο της ζωής. Ονομάζεται και κλειδί γιατί μας δείχνει την ανάπτυξη και εξέλιξη που μπορούμε να αναμένουμε.\nΤο οικογενειακό μας επώνυμο έχει ορισμένα έμφυτα δυνατά και αδύνατα σημεία, έχει την δική του ιστορία και μας συνδέει με τα χαρακτηριστικά των προγόνων μας. Μας δείχνει τι έχουμε κληρονομήσει, ποια χαρακτηριστικά, νοοτροπία και την προγονική μας ιστορία.\nΗ ΣΗΜΑΣΙΑ ΤΩΝ ΦΩΝΗΕΝΤΩΝ ΤΟΥ ΟΝΟΜΑΤΟΣ\nOι Αρχαίοι πίστευαν ότι η ψυχή μπαίνει στο σώμα με την δόνηση του πρώτου φωνήεντος του ονόματος. Αυτό δεν είναι παράξενο αφού ο αριθμός της ψυχής υπολογίζεται από τα φωνήεντα του ονόματος.\nΤο πρώτο φωνήεν του μικρού ονόματος περιγράφει το φυσικό και έμφυτο τρόπο με τον οποίο προσεγγίζετε τη ζωή, την πνευματική σας προσέγγιση στην εμπειρία της ζωής. Όταν το ίδιο φωνήεν βρίσκεται μέσα στο όνομα περισσότερες φορές ,η επίδραση είναι μεγαλύτερη.\nΑντίστοιχα το πρώτο σύμφωνο του βαφτιστικού ονόματος μας δίνει πληροφορίες για την έμφυτη προσέγγιση, την μέθοδο της απάντησης και της αντίδρασης απέναντι στην εμπειρία.\nΆδραξε αυτή την εμπειρία και κάνε την δική σου μέσα από τα βιώματά σου! Αμήν !


Επαναπατρίζονται οστά Έλληνα ήρωα που χάθηκε στην Κύπρο το '74 - Ορθοδοξία News Agency\nHome \_ Ιστορία - Εθνικά Θέματα \_ Επαναπατρίζονται οστά Έλληνα ήρωα που χάθηκε στην Κύπρο το ’74\n20/07/2019 20/07/2019 Ο Γιώργος Παπαλαμπρίδης ήταν διοικητής λόχου στην Κύπρο, κατά την διάρκεια της Τουρκικής εισβολής το ’74. Πολέμησε ηρωικά και πέθανε ακαριαία. Η σoρός του έμεινε εκεί, άταφη. Σε λίγο καιρό τα οστά του θα επαναπατριστούν στην Ελλάδα. Μια πληγή που δεν έκλεισε ποτέ. Μια ελπίδα που έγινε καημός. Ένας Έλληνας ήρωας που χάθηκε στον Πενταδάκτυλο...\n20 Ιουλίου, 2019 - 16:10\nΤελευταία ενημέρωση: 20/07/2019 - 15:48\nΕτικέτες: Έλληνα ήρωα, Κύπρος '74, οστά


Σεισαχθεια: Λιμνάζοντα χωρικά ύδατα\nΜε κυμαινόμενα χωρικά ύδατα θα άρχιζαν νέες ατέρμονες αναζητήσεις των μέσων γραμμώνΕκ του μέχρι στιγμής αποτελέσματος προκύπτει ότι αυτή η πρωτοβουλία της Τουρκίας είχε διπλό στόχο σε βάρος της Ελλάδας.\nΤο αποτέλεσμα είναι αυτά τα «δικαιώματα»-στοιχεία που έχει συγκεντρώσει η Αγκυρα αυτή την 30ετία να τα χρησιμοποιήσει στο Διεθνές Δικαστήριο της Χάγης, αν και όποτε συμφωνηθεί η προσφυγή σ' αυτό. Αλλωστε, υπάρχει καταγεγραμμένη από το 2002 η σαφής δήλωση του προέδρου του δικαστηρίου σε συνέντευξή του: «Η απόφαση και το αποτέλεσμα της οριοθέτησης της υφαλοκρηπίδας - ΑΟΖ κ.λπ. θα εξαρτηθεί από τα στοιχεία που θα προσκομίσουν οι Ελληνες και οι Τούρκοι δικηγόροι».\nΕτσι, αυτές οι ατέρμονες συζητήσεις, που για την ελληνική πλευρά προσφέρουν το πρόχειρο επιχείρημα «της ησυχίας στο Αιγαίο», επί της ουσίας δείχνουν ότι εξυπηρετούν μόνο την Αγκυρα. Μέσω αυτού του τρόπου, αυτή στερεί από την Ελλάδα μεγάλα οικονομικά συμφέροντα από τον ορυκτό πλούτο, δεδομένου ότι, με τις ατέρμονες συζητήσεις, δεν επιτρέπει στην Ελλάδα να οριοθετήσει και να αξιοποιήσει την υφαλοκρηπίδα - ΑΟΖ στα όρια του FIR Αθηνών - Κωνσταντινούπολης (Αιγαίο), στο οποίο η Αγκυρα έχει μηδαμινά έως ελάχιστα νόμιμα δικαιώματα. Παράλληλα, με τις συζητήσεις αυτές, η Τουρκία επιδιώκει να προβεί η Ελλάδα σε παραχωρήσεις που εξυπηρετούν τα τουρκικά συμφέροντα.\nΟι συζητήσεις του 2003 για συμφωνία καθορισμού διαφορετικού εύρους χωρικών υδάτων, που αποτελεί τη βάση για την οριοθέτηση της υφαλοκρηπίδας σε διαφορετικές περιοχές, αλλά ακόμη και στα ίδια νησιά, βρίσκονται ένα βήμα πριν αποτελέσουν οριστικό γεγονός. Αυτό ενισχύεται από τις αναφορές στο βιβλίο του πρώην πρωθυπουργού Κ. Σημίτη, αλλά και από τη μετέπειτα συνέντευξη του τότε υπουργού Αμυνας Σπηλιωτόπουλου στη «Χουριέτ», τον Ιούνιο του 2004: «...τα χωρικά μας ύδατα μπορούν σε άλλες περιοχές να είναι 3 ν.μ., σε άλλες 6 ν.μ. και σε άλλες 9 ν.μ. κ.λπ.». Εκτός τούτων, το διαφορετικό εύρος των ελληνικών χωρικών υδάτων περιγράφεται με ακρίβεια για συγκεκριμένα νησιά στο πρόσφατο βιβλίο του κ. Μπουλούκμπασι.\n* Η Τουρκία δεν έχει υπογράψει τη Σύμβαση για το Δίκαιο της Θάλασσας του 1958 στη Γενεύη και στο Montego Bay του 1982, με το αιτιολογικό ότι τα νησιά δεν έχουν υφαλοκρηπίδα - ΑΟΖ. Το άρθρο 121 της Σύμβασης για το Δίκαιο της Θάλασσας εξασφαλίζει τη θεμελιώδη αρχή του διεθνούς δικαίου, το αδιαίρετο δηλαδή της κυριαρχίας του κράτους. Με τη συγκεκριμένη, ενδεχόμενη συμφωνία ποικίλου εύρους χωρικών υδάτων, άλλη Ελλάδα θα έχουμε στον ηπειρωτικό χώρο και... ολίγη Ελλάδα στα ελληνικά νησιά του Ανατ. Αιγαίου.\nΕτσι η Αθήνα, αν συμφωνήσει, θα παραβιάσει τη σύμβαση-διεθνή νομιμότητα... σε βάρος της Ελλάδας, η οποία την έχει επικυρώσει, ενώ δεν... θα την παραβιάζει η Αγκυρα, που δεν την αναγνωρίζει.\n* Η διατήρηση των 6 ν.μ. στις ανατολικές και βόρειες πλευρές των ανατολικών νήσων και η επέκταση στα 12 ν.μ. στις δυτικές πλευρές τους αποτελεί μια έξυπνη τουρκική πολιτική με άγνωστες συνέπειες. Και αυτό διότι, σύμφωνα με τους ειδικούς, είναι αδύνατον να καταγραφούν και να συμφωνηθούν οι άπειρες μέσες γραμμές για να οριοθετηθούν τα διαφορετικά χωρικά ύδατα, με αποτέλεσμα οι διερευνητικές συζητήσεις να διαρκέσουν επ' άπειρον, με ζημιωμένη μόνο την Αθήνα, που δεν θα μπορεί να οριοθετήσει υφαλοκρηπίδα και ΑΟΖ. Σε αντίθεση με την Αγκυρα, που στην ουσία δεν έχει ή έχει ελάχιστα δικαιώματα στην ΑΟΖ του Αιγαίου.\nΚατ' ανάλογο τρόπο, αν υπάρξει ελληνοτουρκική προσφυγή στο Διεθνές Δικαστήριο, είναι πιθανόν τα νησιά Σαμοθράκη, Λήμνος, Λέσβος, Χίος, Σάμος, Ικαρία, Κάρπαθος, Κάσος, Καστελόριζο να... βρεθούν χωρίς υφαλοκρηπίδα. Αυτό θα έχει ως αποτέλεσμα, η τουρκική υφαλοκρηπίδα και η ΑΟΖ να φτάσουν μέχρι τη μέση του Αιγαίου και μέχρι την Αίγυπτο στην περίπτωση του Καστελόριζου, με ό,τι αυτό συνεπάγεται για τα ελληνικά συμφέροντα και την ασφάλεια της χώρας.\nΟλα αυτά συμβαίνουν τη στιγμή που η κυβέρνηση επιθυμεί να προσελκύσει επενδύσεις για την έρευνα και άντληση φυσικών πόρων από την υφαλοκρηπίδα και την ΑΟΖ. Σύμφωνα μάλιστα με τις δηλώσεις του πρωθυπουργού, κατά την τελευταία επίσκεψη του Τούρκου ομολόγου του στην Αθήνα, οι διαπραγματεύσεις για την υφαλοκρηπίδα βρίσκονται «σε καλό δρόμο». Η κυβέρνηση δεν αποκαλύπτει ποιος είναι αυτός ο «καλός δρόμος» που έχει βρει, γιατί αν υπονοεί τη διαφοροποίηση των χωρικών υδάτων, σ' ένα είδος «χτένι» (6, 10, 12 ν.μ.), τότε θα βρεθεί μπροστά σε διαμελισμό της κυριαρχίας της χώρας.\nΑναρτήθηκε από ΣΕΙΣΑΧΘΕΙΑ στις 08:49


TARUI DISEASE - ΑΙΤΊΕΣ, ΣΥΜΠΤΏΜΑΤΑ ΚΑΙ ΘΕΡΑΠΕΊΑ - ΑΣΘΈΝΕΙΕΣ\nΑπο Νόσος Tarui είναι μια ασθένεια αποθήκευσης γλυκογόνου που προκαλείται από μια μετάλλαξη στο γονίδιο PFKM στο χρωμόσωμα 12. Οι ασθενείς πάσχουν από μυϊκές κράμπες και ασκούν ουσιαστικά δυσανεξία. Η συμπτωματική θεραπεία αποτελείται κυρίως από διατροφικά μέτρα και αποφυγή άσκησης.\nΤι είναι η ασθένεια Tarui;\nΗ νόσος του Tarui χαρακτηρίζεται από διάφορα κλινικά συμπτώματα. Τα πιο σημαντικά χαρακτηριστικά περιλαμβάνουν μυϊκούς σπασμούς με μυοσφαιρινουρία, τους οποίους οι ασθενείς περιγράφουν ως εξαρτώμενο από το άγχος.\nΠολλές διαφορετικές ομάδες ασθενειών εμπίπτουν στην κατηγορία των μεταβολικών ασθενειών. Ένα από αυτά είναι η ομάδα ασθενειών αποθήκευσης γλυκογόνου. Σε αυτές τις ασθένειες, το γλυκογόνο αποθηκεύεται στους ιστούς του σώματος και στη συνέχεια δεν διασπάται πλέον ή εν μέρει μόνο ή μετατρέπεται σε γλυκόζη. Η αιτία όλων των ασθενειών αποθήκευσης γλυκογόνου είναι ενζυματικά ελαττώματα στο πλαίσιο της διάσπασης του γλυκογόνου, της γλυκονεογένεσης ή της γλυκόλυσης.\nΜια ασθένεια από την ομάδα των ασθενειών αποθήκευσης γλυκογόνου είναι Γλυκογένεση τύπου 7, που καλούνται επίσης Νόσος Tarui είναι γνωστό. Περιγράφηκε για πρώτη φορά τον 20ο αιώνα. Ο ιαπωνικός καθηγητής εσωτερικής ιατρικής Seiichiro Tarui, ο οποίος κληροδότησε το όνομά του στην ασθένεια, θεωρείται ο πρώτος που την περιέγραψε. Η ασθένεια εκδηλώνεται στην πρώιμη παιδική ηλικία και κατατάσσεται σε κληρονομικές μεταβολικές ασθένειες.\nΗ αιτία της νόσου Tarui είναι ένα γενετικό ελάττωμα. Η ασθένεια δεν φαίνεται να εμφανίζεται σποραδικά αλλά με οικογενειακή συσσώρευση. Επομένως, η σύγχρονη ιατρική αποκτά κληρονομική βάση. Μια αυτοσωμική υπολειπόμενη κληρονομιά θεωρείται ότι είναι η υποκείμενη κληρονομιά της νόσου Tarui. Εκείνοι που επηρεάζονται εμφανίζουν μεταλλάξεις στο γονίδιο PFKM στο χρωμόσωμα 12. Μέχρι στιγμής, 15 διαφορετικές μεταλλάξεις έχουν συνδεθεί με τα συμπτώματα της νόσου.\nΟ προσβεβλημένος γονιδιακός τόπος είναι στα 12q13.3. Το γονίδιο PFKM κωδικοποιεί στο DNA για το ένζυμο φωσφοφρουκτοκινάση, το οποίο εκτελεί κρίσιμα καθήκοντα στο μεταβολισμό των μυών. Οι μεταλλάξεις στο γονίδιο PKFM οδηγούν σε ελάττωμα στο ένζυμο που προκαλεί τα συμπτώματα της νόσου Tarui.\nΛόγω του ενζυματικού ελαττώματος, συσσωρεύονται μεταβολικά ενδιάμεσα, τα οποία με τη σειρά τους έχουν ανασταλτική επίδραση στη γλυκονεογένεση και τη γλυκόλυση. Συγκεκριμένα, η αποτυχία σύνθεσης της φρουκτόζης-1,6-διφωσφορικού αναστέλλει τη γλυκόλυση. Δεν έχει ακόμη αποσαφηνιστεί οριστικά εάν, εκτός από τους γενετικούς παράγοντες, οι εξωτερικοί παράγοντες ευνοούν επίσης την ασθένεια.\nΗ νόσος του Tarui χαρακτηρίζεται από διάφορα κλινικά συμπτώματα. Τα πιο σημαντικά χαρακτηριστικά περιλαμβάνουν μυϊκούς σπασμούς με μυοσφαιρινουρία, τους οποίους οι ασθενείς περιγράφουν ως εξαρτώμενο από το άγχος. Επιπλέον, στις περισσότερες περιπτώσεις υπάρχει αιμολυτική αναιμία. Η αναιμία συνήθως οδηγεί σε επίμονη εξάντληση και κόπωση.\nΑυτά τα συμπτώματα επιστρέφουν στην αποτυχία της σύνθεσης φρουκτόζης-1,6-διφωσφορικού και δίνουν στον ασθενή μια αισθητή δυσανεξία στην άσκηση. Σε ορισμένες περιπτώσεις, εκείνοι που έχουν πληγεί πρέπει να κάνουν εμετό υπό πίεση ή τουλάχιστον να αισθανθούν ακραία ναυτία. Μερικοί ασθενείς δείχνουν, εκτός από την αναιμία, μια αύξηση στα δικτυοκύτταρα και την υπερβιλερυθριναιμία. Υπερουριχαιμία εξαρτώμενη από την άσκηση παρατηρήθηκε επίσης στις περιπτώσεις που έχουν τεκμηριωθεί μέχρι στιγμής.\nΤο αυξημένο επίπεδο ουρικού οξέος στο αίμα μπορεί μακροπρόθεσμα να προκαλέσει συμπτώματα ουρικής αρθρίτιδας και να ευνοήσει τους μαλακούς ιστούς ή τις ενόφιους των οστών. Επιπλέον, νεφρική νόσος μπορεί να αναπτυχθεί αργότερα. Τις περισσότερες φορές, τα συμπτώματα της νόσου Tarui που σχετίζονται με το άγχος εκδηλώνονται ιδιαίτερα στην ηλικία του νηπιαγωγείου.\nΗ διάγνωση της νόσου Tarui ξεκινά με την αναμνησία. Εάν ο γιατρός υποψιάζεται την ασθένεια Tarui λόγω του χαρακτηριστικού πόνου στο στρες και, για παράδειγμα, την περιγραφή των καταγγελιών ουρικής αρθρίτιδας, ένα τεστ στρες μπορεί να επιβεβαιώσει την ύποπτη διάγνωση.\nΓια να επιβεβαιώσει τη διάγνωση, ο γιατρός διατάζει τις βιοψίες των μυών για να δείξει τη μειωμένη ενζυμική δραστηριότητα στον μυϊκό ιστό και επίσης εξετάζει τα ερυθροκύτταρα. Μια έρευνα για το επίπεδο ουρικού οξέος στο αίμα μπορεί επίσης να παρέχει στοιχεία για την παθολογική αύξηση μετά την έκθεση. Οι μοριακές γενετικές εξετάσεις επιβεβαιώνουν τη διάγνωση δείχνοντας τις χαρακτηριστικές μεταλλάξεις στο γονίδιο PFKM στο χρωμόσωμα 12.\nΣτις περισσότερες περιπτώσεις, όσοι πάσχουν από τη νόσο Tarui πάσχουν από σοβαρές μυϊκές κράμπες. Αυτά οδηγούν σε σοβαρό πόνο και, στη χειρότερη περίπτωση, μπορεί ακόμη και να οδηγήσουν σε θάνατο. Στις περισσότερες περιπτώσεις, αυτές οι κράμπες εμφανίζονται επίσης κατά τη διάρκεια της άσκησης, έτσι ώστε η καθημερινή ζωή του ασθενούς να περιορίζεται σημαντικά από τη νόσο του Tarui. Ο ασθενής γίνεται λιγότερο ικανός να ασκεί και κουρασμένος.\nΕπιπλέον, η αναιμία οδηγεί σε μόνιμη εξάντληση, η οποία δεν μπορεί να αντισταθμιστεί με τη βοήθεια του ύπνου. Υποφέρουν επίσης από ναυτία και έμετο, γεγονός που μειώνει την ποιότητα ζωής τους. Καθώς η ασθένεια εξελίσσεται, τα συμπτώματα της ουρικής αρθρίτιδας αναπτύσσονται χωρίς θεραπεία. Τα νεφρά μπορεί επίσης να υποστούν βλάβη από αυτή την ασθένεια, έτσι ώστε στη χειρότερη περίπτωση, μπορεί να εμφανιστεί νεφρική ανεπάρκεια, η οποία είναι μια απειλητική για τη ζωή κατάσταση για εκείνους που πάσχουν.\nΑυτό πρέπει στη συνέχεια να βασίζεται σε αιμοκάθαρση ή μεταμόσχευση νεφρού. Αυτή η ασθένεια αντιμετωπίζεται συνήθως με αυστηρή δίαιτα και, εάν είναι απαραίτητο, δωρεά μυελού των οστών. Δεν υπάρχουν επιπλοκές. Ωστόσο, δεν μπορούν να περιοριστούν πλήρως όλα τα παράπονα. Το εάν η ασθένεια οδηγεί σε μείωση του προσδόκιμου ζωής εξαρτάται σε μεγάλο βαθμό από τη σοβαρότητα της νόσου και τον τύπο της θεραπείας.\nΤα άτομα που πάσχουν από παράπονα και βλάβες των μυών πρέπει να συμβουλευτούν έναν γιατρό. Πρέπει να εξεταστεί και να αντιμετωπιστεί ένας περιορισμός της κινητικότητας, μια αδυναμία κίνησης και κράμπες στο μυϊκό σύστημα. Εάν ο ενδιαφερόμενος πάσχει από κόπωση, εξάντληση ή εσωτερική αδυναμία, χρειάζεται ιατρική βοήθεια. Ένας γιατρός πρέπει να αποσαφηνίσει ένα χαμηλό επίπεδο φυσικής ανθεκτικότητας και απόδοσης. Εάν η καθημερινή ζωή δεν μπορεί να ελεγχθεί ανεξάρτητα λόγω των βλαβών, υπάρχει ανάγκη για δράση. Η επίμονη εξάντληση, το ανοιχτόχρωμο δέρμα και η έντονη αίσθηση κρυολογήματος στο σώμα υποδεικνύουν ανωμαλίες που πρέπει να εξεταστούν και να αντιμετωπιστούν.\nΣυνήθως υπάρχει αναιμία, η οποία επηρεάζει ολόκληρη τη λειτουργία του οργανισμού και προκαλεί αργές κινήσεις του σώματος και ταχεία εξάντληση. Παρατυπίες στην πέψη, αλλαγή στη χρήση τουαλέτας και διάχυτη αίσθηση ασθένειας θα πρέπει να παρουσιάζονται σε γιατρό. Εάν αισθανθείτε πόνο στην περιοχή των νεφρών, ανώμαλο όγκο ούρων, χρώμα ή μυρωδιά των ούρων, θα πρέπει να συμβουλευτείτε έναν γιατρό. Εάν ο ενδιαφερόμενος υποφέρει από ναυτία ή έμετο κατά την αντιμετώπιση καθημερινών εργασιών, συνιστάται επίσκεψη σε γιατρό. Υπάρχει μια ειδική ανάγκη για δράση εάν ακόμη και μικρές σωματικές κινήσεις οδηγούν σε αδιαθεσία και έμετο. Συνιστάται επίσης διαβούλευση με γιατρό σε περίπτωση διαταραχών συγκέντρωσης και προσοχής καθώς και προβλημάτων συμπεριφοράς.\nΠρος το παρόν δεν είναι διαθέσιμη αιτιακή θεραπεία για ασθενείς με νόσο Tarui. Για το λόγο αυτό, η ασθένεια έχει μέχρι στιγμής θεωρηθεί ανίατη. Ωστόσο, δεδομένου ότι τα μέτρα γονιδιακής θεραπείας είναι ένα τρέχον ερευνητικό αντικείμενο στην ιατρική που δεν έχει φτάσει ακόμη στην κλινική φάση, οι αιτιώδεις θεραπείες για διάφορες γενετικές ασθένειες μπορεί να θεραπευτούν με αιτιώδεις θεραπείες στο εγγύς μέλλον.\nΜέχρι στιγμής, οι ασθενείς με νόσο Tarui έχουν υποβληθεί σε αγωγή καθαρά συμπτωματικά. Τα πιο σημαντικά βήματα στη θεραπεία περιλαμβάνουν τη σωματική φροντίδα και την αποφυγή έντονης σωματικής πίεσης. Τα διατροφικά μέτρα έχουν επίσης προταθεί ως θεραπευτικά βήματα για ασθενείς με νόσο Tarui στο παρελθόν.\nΓια παράδειγμα, η πρόσληψη υδατανθράκων οδηγεί σε μείωση των ελεύθερων λιπαρών οξέων και των κετονών. Η απόδοση αυτών που επηρεάζονται μειώνεται ακόμη περισσότερο με δίαιτα με υψηλή περιεκτικότητα σε υδατάνθρακες. Για αυτόν τον λόγο, μια δίαιτα χαμηλών υδατανθράκων μπορεί, αντίθετα, να αυξήσει την απόδοση του ασθενούς. Η χορήγηση φαρμάκων για την εξάλειψη της αιμολυτικής αναιμίας δεν έχει αποδειχθεί αποτελεσματική στο παρελθόν για ασθενείς με νόσο Tarui.\nΤο ίδιο ισχύει και για δωρεές μυελού των οστών. Δεδομένου ότι η αιτία της αναιμίας δεν μπορεί να εξαλειφθεί στο πλαίσιο της νόσου του Tarui, είναι δύσκολο να διορθωθεί. Οι γονείς των παιδιών που επηρεάζονται συνήθως λαμβάνουν συμβουλές για το πώς να αντιμετωπίσουν το παιδί τους στο πλαίσιο της θεραπείας. Μπορείτε επίσης να επωφεληθείτε από τη γενετική συμβουλευτική εάν θέλετε να αποκτήσετε παιδιά και θέλετε να μάθετε για τον κίνδυνο υποτροπής και τις γενικές σχέσεις μεταξύ της κληρονομιάς.\nΗ ασθένεια Tarui είναι μια εξαιρετικά σπάνια ασθένεια. Η πρόγνωση για τον πόνο είναι σχετικά κακή. Λόγω του μικρού αριθμού περιπτώσεων που περιγράφονται, η πάθηση συνήθως αναγνωρίζεται αργά και δεν αντιμετωπίζεται πλήρως. Αυτό οδηγεί σε μειωμένη απόδοση και μειωμένη αίσθηση ευεξίας. Τα άρρωστα άτομα δεν πρέπει να ασκούνται σωματικά για να αποφύγουν την αύξηση του μυϊκού πόνου και άλλων συμπτωμάτων. Αυτό περιορίζει σοβαρά τις επαγγελματικές ευκαιρίες του ασθενούς. Σε σχέση με τη μειωμένη ανοχή στην άσκηση, μπορεί να αναπτυχθούν ψυχικά παράπονα που πρέπει να αντιμετωπιστούν.\nΕάν εμφανιστούν διαταραχές κατάθλιψης ή άγχους ως αποτέλεσμα της νόσου Tarui, η προοπτική ανάρρωσης είναι κακή. Λόγω της προοδευτικής πορείας, τα ψυχολογικά προβλήματα συχνά αυξάνονται και οι άρρωστοι πρέπει να λαμβάνουν ισχυρά φάρμακα. Η θεραπεία μπορεί να ανακουφίσει τα συμπτώματα μόνο σε περιορισμένο βαθμό. Ωστόσο, το προσδόκιμο ζωής δεν επηρεάζεται απαραίτητα από τη νόσο του Tarui. Η συμπτωματική θεραπεία είναι αποτελεσματική και σε πολλές περιπτώσεις επιτρέπει στους πάσχοντες να ζήσουν μια μακρά ζωή. Ο υπεύθυνος ειδικός κάνει την ακριβή πρόγνωση με βάση τα μεμονωμένα συμπτώματα του ασθενούς.\nΔεδομένου ότι η νόσος του Tarui αντιστοιχεί σε μια γενετική ασθένεια που προκαλείται από μετάλλαξη, δεν υπάρχουν μέχρι σήμερα προληπτικά μέτρα. Το πολύ, η γενετική συμβουλευτική στον οικογενειακό προγραμματισμό και, εάν είναι απαραίτητο, μια απόφαση κατά της μη ίδρυσης των παιδιών του, εάν υπάρχει οικογενειακή διάθεση για τη νόσο Tarui, μπορεί να είναι ισοδύναμη με την πρόληψη.\nΚατά κανόνα, οι ασθενείς με τη νόσο του Tarui έχουν μόνο λίγα και περιορισμένα μόνο μέτρα παρακολούθησης, καθώς αυτή η ασθένεια είναι μια γενετική ασθένεια που δεν μπορεί να θεραπευτεί πλήρως. Ως εκ τούτου, ο ενδιαφερόμενος πρέπει πρώτα και κύρια να συμβουλευτεί έναν γιατρό πολύ νωρίς για να αποτρέψει την εμφάνιση περαιτέρω επιπλοκών.\nΕάν θέλετε να αποκτήσετε παιδιά, μπορεί επίσης να πραγματοποιηθεί γενετική εξέταση και συμβουλευτική, ώστε να αποφευχθεί η επανεμφάνιση της νόσου Tarui στους απογόνους. Κατά κανόνα, εκείνοι που πάσχουν από αυτήν την ασθένεια εξαρτώνται από μια ειδική διατροφή, σύμφωνα με την οποία ο γιατρός μπορεί να δημιουργήσει ένα σχέδιο διατροφής. Αυτό πρέπει να τηρείται όσο το δυνατόν καλύτερα, με τον οποίο ένας υγιής τρόπος ζωής γενικά έχει θετική επίδραση στην περαιτέρω πορεία της νόσου.\nΌσοι επηρεάζονται θα πρέπει να αποφεύγουν την άσκοπη άσκηση ή σωματική πίεση εάν είναι δυνατόν. Οι τακτικοί έλεγχοι από γιατρό είναι επίσης πολύ σημαντικοί προκειμένου να εντοπιστεί και να αντιμετωπιστεί βλάβη στο σώμα σε πρώιμο στάδιο. Όχι σπάνια, η επαφή με άλλα άτομα που πάσχουν από την ασθένεια είναι επίσης πολύ χρήσιμη, καθώς αυτό μπορεί να οδηγήσει σε ανταλλαγή πληροφοριών, η οποία καθιστά την καθημερινή ζωή ευκολότερη για όσους έχουν πληγεί.\nΗ νόσος Tarui δεν μπορεί ακόμη να αντιμετωπιστεί αιτιώδη. Τα μέτρα αυτοβοήθειας επικεντρώνονται στην υποστήριξη της συμπτωματικής θεραπείας και, συνεπώς, στην προώθηση της διαδικασίας επούλωσης.\nΤα διαιτητικά μέτρα μπορούν επίσης να χρησιμοποιηθούν στη θεραπεία της νόσου Tarui. Η αποφυγή υδατανθράκων μπορεί να οδηγήσει σε αύξηση των ελεύθερων λιπαρών οξέων και των κετονών. Αυτό αυξάνει την απόδοση όσων επηρεάζονται. Κατά τη λήψη φαρμάκων, μια αλλαγή στη διατροφή έχει σημαντικό αντίκτυπο στην ψυχική και σωματική υγεία του ασθενούς.\nΗ επαρκής ανάπαυση είναι απαραίτητη προϋπόθεση για μια θετική διαδικασία επούλωσης. Συμπτώματα όπως η αναιμία ειδικότερα συμβάλλουν στην αύξηση της κούρασης, η οποία περιορίζει σημαντικά εκείνους που επηρεάζονται στην καθημερινή τους ζωή. Είναι σημαντικό εδώ να λάβουμε τα κατάλληλα μέτρα για την αύξηση της σωματικής άσκησης. Στην ιδανική περίπτωση, οι ενεργές φάσεις εναλλάσσονται με φάσεις ανάπαυσης και χαλάρωσης.\nΟ υπεύθυνος γιατρός μπορεί να απαντήσει καλύτερα σε ποια μέτρα πρέπει να ληφθούν λεπτομερώς. Μπορούν επίσης να παραπέμψουν το προσβεβλημένο άτομο σε εξειδικευμένη κλινική για γενετικές ασθένειες. Οι περιεκτικές συμβουλές σχετικά με τους κινδύνους για το παιδί είναι ιδιαίτερα σημαντικές για τους γονείς που θα υποφέρουν από τη νόσο Tarui.\nΕτικέτες: Συμπτώματα Φάρμακο Γυναικολογία\nΚολπικός μύκητας (κολπικός μύκητας)\nΗ νόσος Tarui είναι μια ασθένεια αποθήκευσης γλυκογόνου που προκαλείται από μια μετάλλαξη στο γονίδιο PFKM στο χρωμόσωμα 12. Οι ασθενείς πάσχουν από μυϊκές κράμπες και ασκούν ουσιαστικά δυσανεξία. Η συμπτωματική θεραπεία κυριαρχεί\nCopyright 2020 https://yourchiropractichealth.com Νόσος Tarui


Σμηγματορροική Κεράτωση - Cyprus Dermatology Clinic\nΗ σμηγματορροϊκή υπερκεράτωση(seborrheic keratosis) είναι καλοήθης βλάβη του δέρματος, (μη καρκινική), που σχετίζεται αιτιολογικά με κληρονομική προδιάθεση. Eμφανίζεται συνήθως μετά την ηλικία το 40 ετών. Κανείς δεν γνωρίζει τι προκαλεί την σμηγματορροϊκή κεράτωση Οι σμηγματορροϊκές υπερκερατώσεις μπορεί να ερεθιστούν από την τριβή των ρούχων ή από κάποιο τραυματισµό. Μετά από ξήσιμο έχει τύχει να πέφτουν και να φεύγουν, αλλά συνήθως επανεμφανίζονται\nΗ Σμηγματορροϊκή υπερκεράτωση δεν απαιτεί θεραπεία. Αν η σμηγματορροϊκή κεράτωση έχει ερεθισμό, φαγούρα ή είναι αντιαισθητική ή αν αιμορραγεί, μπορεί να αφαιρεθεί στο ιατρείο. Η θεραπεία είναι συνήθως ανώδυνη.


Ρέθυμνο : "Μπλόκο"στη Χρυσή Αυγή - Φτιάχνουν "Αντιφασιστικό Μέτωπο" - Newsit.gr\nNewsit / Τοπικά Νέα / Ρέθυμνο : «Μπλόκο»στη Χρυσή Αυγή – Φτιάχνουν «Αντιφασιστικό Μέτωπο»\nΡέθυμνο : «Μπλόκο»στη Χρυσή Αυγή – Φτιάχνουν «Αντιφασιστικό Μέτωπο»\nΔημοσιεύθηκε: 31.05.2012 | 18:30\nΣτη σύσταση αντιφαστιστικού μετώπου προχωρούν πολίτες του Ρεθύμνου σε μια πρωτοβουλία αντίδρασης για την εκλογή του κόμματος της Χρυσής Αυγής στη Βουλή.\nΣε ανακοίνωση που έβγαλαν οι επνευστές της κίνησης αυτής καλούν σε συστράτευση φορείς και πολίτες, λέγοντας ότι η τοπική κοινωνία δεν πρέπει να εφησυχάζει αλλα αντίθετα να αντιδράσει στο ανησυχητικό αυτό ρεύμα.\n«Η εκλογή – έστω για 48 ώρες – χρυσαυγιτών στη Βουλή, χρειάζεται να σημάνει αντιφασιστικό συναγερμό στην κοινωνία. Εδώ και τώρα επιβάλλεται η δημιουργία ενός ευρύτερου ενιαίου αντιφασιστικού μετώπου, που να ξεσκεπάζει τη νεοναζιστική συμμορία και να σταματά τη δολοφονική δράση της σε γειτονιές, πόλεις και σχολεία.\nΚαλούμε σε αντιφασιστική συσπείρωση και συντονισμό όλες τις αντιρατσιστικές και αντιφασιστικές συλλογικότητες, τις κοινότητες μεταναστών, τις οργανώσεις δικαιωμάτων. Κάθε εργατική, δημοτική, νεολαιίστικη, τοπική, πολιτιστική, προοδευτική ομάδα ανθρώπων που αντιλαμβάνεται τους νεοναζί ως θανάσιμη απειλή για τους αγώνες μας και την ελεύθερη διακίνηση ιδεών».\nΓ.Γ.Χρυσής Αυγής: Οι γερμανοί είναι λαός λουκανικοφάγων – O ΣΥΡΙΖΑ είναι το τσίρκο του Μαρξισμού


Χριστίνα Χριστοπούλου: Η φοιτήτρια από την Αχαΐα που βοηθάει τις προσφυγοπούλες να γεννήσουν! (ΔΕΙΤΕ ΦΩΤΟ) - Sinidisi.gr\nΣΥΝΕΙΔΗΣΗ › Κοινωνικα Νεα › Χριστίνα Χριστοπούλου: Η φοιτήτρια από την Αχαΐα που βοηθάει τις προσφυγοπούλες να γεννήσουν! (ΔΕΙΤΕ ΦΩΤΟ)\nΧριστίνα Χριστοπούλου: Η φοιτήτρια από την Αχαΐα που βοηθάει τις προσφυγοπούλες να γεννήσουν! (ΔΕΙΤΕ ΦΩΤΟ)\n01 Απρ 2016 13:46:59 EET\nΗ Χριστίνα Χριστοπούλου είναι φοιτήτρια στη Μαιευτική Σχολή της Αθήνας. Βρίσκεται εθελοντικά στον πρόχειρο καταυλισμό των προσφύγων στον Πειραιά και βοηθάει έγκυες προσφυγοπούλες να γεννήσουν, ενώ φροντίζει τα νεογέννητα. Η Χριστίνα κατάγεται από τα Γιουλέικα Αχαΐας. Βρίσκεται στην Αθήνα για τις σπουδές της. Το tempo24.gr την εντόπισε στον Πειραιά να χαρίζει απλόχερα την αγάπη της, τη φροντίδα και το χαμόγελό της στις γυναίκες που φέρνουν ζωή μέσα σε δύσκολες συνθήκες.\n«Αγαπάω αυτό που κάνω, όσο τίποτα στον κόσμο. Είναι το πάθος μου, γι αυτό κι άφησα τον τόπο μου για να σπουδάσω. Θέλω να γίνω μια άριστη μαία και να γυρίσω πάλι πίσω εκεί που γεννήθηκα και μεγάλωσα για να προσφέρω στους συνανθρώπους μου», λέει στο tempo24.gr η νεαρή φοιτήτρια από τα Γιουλέικα.


Όλες οι αντικειμενικές τιμές των ακινήτων | Άρθρα | Ελευθεροτυπία\nenet.gr, 21:51 Τετάρτη 29 Δεκεμβρίου 2010\nΌλες οι αντικειμενικές τιμές των ακινήτων\nΤις αντικειμενικές τιμές ακινήτων σε 4.500 περιοχές, 25 νομών της χώρας, που δημοσίευσε το υπουργείο Οικονομικών σας παρουσιάζει το enet.gr. Πρόκειται για περιοχές που μέχρι σήμερα ήταν εκτός αντικειμενικού συστήματος και για τις οποίες οι φόροι κληρονομιάς, μεταβίβασης και γονικών παροχών αναμένεται να αυξηθούν.\nΔείτε αναλυτικά την τιμή ανά περιοχή, όπως διαμορφώθηκε για τους 25 νομούς που καλύπτονται πλέον πλήρως από τις αντικειμενικές αξίες, επιλέγοντας το σχετικό νομό από το εργαλείο του enet.gr\nΤιμές ζώνης ανά περιοχή:\nΕπιλέξτε1. Νομός Αργολίδας2. Νομός Αρκαδίας3. Νομός Βοιωτίας4.Βόρειο Αιγαίο - Νομός Λέσβου5. Νομός Δράμας6. Νομός Ευρυτανίας7. Νομός Ηρακλείου8. Νομός Ιωαννίνων9. Νομός Καβάλας10. Νομός Κοζάνης11. Νομός Λακωνίας12. Νομός Λάρισας13. Νομός Λασιθίου14. Νομός Μαγνησίας15. Νομός Μεσσηνίας16. Νότιο Αιγαίο - Νομός Κυκλάδων17. Νομός Ξάνθης18. Νομός Πέλλας19. Νομός Πιερίας20. Νομός Ρεθύμνης21. Νομός Ροδόπης22. Νομός Φθιώτιδας23. Νομός Φωκίδας24. Νομός Χαλκιδικής25. Νομός Χανίων\nΟι αντικειμενικές τιμές σε 10 περιφέρειες\nΝέες αντικειμενικές με στόχο περισσότερα έσοδα